Όργιο και… υψηλές επιδόσεις | Freesocial\n19 Ιούν 2018 Επισκόπηση Τύπου\n19 Ιούν 2018 Συνάντηση του Τζ. Πάιατ με τον Αρχιεπίσκοπο Αμερικής, Δημήτριο\n19 Ιούν 2018 Μ. Σπυράκη: Η Ν.Δ. θα καταψηφίσει τη συμφωνία με την ΠΓΔΜ\n19 Ιούν 2018 Κ. Γκιουλέκας: Επαίσχυντη και κατάπτυστη η συμφωνία με την ΠΓΔΜ\n19 Ιούν 2018 Die Welt: Το επιτελικό σχέδιο του Ερντογάν\n19 Ιούν 2018 Γερμανικός Τύπος: «Οι οιωνοί δεν είναι κακοί» για την Αθήνα\n19 Ιούν 2018 Ινδός πρόεδρος: Τιμή να συμμετάσχει η Ινδία στη ΔΕΘ 2019 ως τιμώμενη χώρα\n19 Ιούν 2018 Σοσιαλιστική Διεθνής: Χαιρετίζει τη συμφωνία Ελλάδας-ΠΓΔΜ\nΔΙΑΦΗΜΙΣΗ- ΠΡΟΩΘΗΣΗΝΕΕΣ ΚΥΚΛΟΦΟΡΙΕΣ\nΌργιο και… υψηλές επιδόσεις\n«Της τηλεφωνούμε» μου λέει, «να της πούμε να έρθει εδώ στο σπίτι σου;». Περίεργος εγώ να δω τις αντιδράσεις της, του λέω «ναι», βέβαιος πως θα έτρωγε τα μούτρα του κι ας μην ήταν βουλιμικός…\n«Θάρθει» μου είπε, ακριβώς με το που έκλεισε το τηλέφωνο μ’ ένα υπεροπτικό χαμόγελο, αυτό του βέβαιου νικητή. Κι εγώ κόντεψα να καταπιώ τη γλώσσα μου: «Πότε, πού, γιατί;» (πάντα ευφυής εγώ)…\nΗ παρουσίαση του βιβλίου «Ανδρας μιας χρήσης θα γίνει στις 16/1, ημέρα Δευτέρα, στις 7 μ.μ., παρουσία ηθοποιών, στα γραφεία-αίθουσα του εκδοτικού Οίκου ΟΣΤΡΙΑ».\nΚαι ήρθε την άλλη ημέρα, το μεσημέρι…\n«Μόλις έρθει» είχε προλάβει να μου πει ο Ντε Σαντ, ο φίλος μου, «θα πεις ότι έχεις μια δουλειά έξω και θα λείψεις για λίγο, να της την πέσω, να προλάβω να της το κάνω, επειδή μετά θα πάω να παίξω ποδόσφαιρο (ο διαιτητής ήταν γυναίκα που είχε βάλει στο μάτι;)».\n«Γεια σας, τι κάνετε;».\n«Εγώ τώρα πρέπει να βγω, είναι απαραίτητο να αγοράσω τυρί φέτα από τα Γιάννινα, που μόλις έμαθα ότι ήρθε και άντε μετά να τη βρεις, τα λέμε μετά» λέω και φεύγω και καθυστερώ να επιστρέψω όσο μπορώ.\nΓυρίζω αργά. Ανοίγω την πόρτα, ησυχία! Τι διάολο έγινε, τη σκότωσε και την κοπάνησε;\nΠλησιάζω στην κρεβατοκάμαρα, η πόρτα είναι κλειστή αλλά από μέσα ακούγονται χαμηλόφωνες ομιλίες. Η πόρτα ανοίγει, βγαίνει ο Ντε Σαντ κατακόκκινος και μου κλείνει το μάτι (κάτι θα του είχε μπει έτσι απρόσεκτα που το ανοιγοκλείνει)!\n«Φεύγω τώρα» μου λέει, «θα σας τηλεφωνήσω αργότερα» (σ’ εμένα και τη σύντροφό μου;). Μετά, βγαίνει κι εκείνη, κατακόκκινη επίσης (τι διάολο κυνηγητό έπαιζαν;). Πάω κοντά της και τη φιλάω, για το καλό μάλλον που είχε κάνει στον φίλο μου! Ανταποκρίνεται.\n«Να κάνω πρώτα ένα μπάνιο;» (πριν από τι;) μου λέει. Κι εγώ με τη συνηθισμένη πια φυσικότητά μου, της λέω «ναι»…\nΣΥΝΕΧΕΙΑ ΕΠΙ… ΤΟΥ ΒΙΒΛΙΟΥ «ΑΝΔΡΑΣ ΜΙΑΣ ΧΡΗΣΗΣ».\nΣυνάντηση του Τζ. Πάιατ με τον Αρχιεπίσκοπο Αμερικής, Δημήτριο Ιούνιος 18, 2018\nΜ. Σπυράκη: Η Ν.Δ. θα καταψηφίσει τη συμφωνία με την ΠΓΔΜ Ιούνιος 18, 2018\nDie Welt: Το επιτελικό σχέδιο του Ερντογάν Ιούνιος 18, 2018\nΚ. Γκιουλέκας: Επαίσχυντη και κατάπτυστη η συμφωνία με την ΠΓΔΜ Ιούνιος 18, 2018\nΓερμανικός Τύπος: «Οι οιωνοί δεν είναι κακοί» για την Αθήνα Ιούνιος 18, 2018\nΔ. Τζανακόπουλος: Ο κ. Μητσοτάκης είναι βαρύτατα εκτεθειμένος Ιούνιος 18, 2018\nΣοσιαλιστική Διεθνής: Χαιρετίζει τη συμφωνία Ελλάδας-ΠΓΔΜ Ιούνιος 18, 2018


ΔΙΣΤΟΜΟ: Εκδηλώσεις μνήμης αλλά και διαρκούς αγώνα για τη σφαγή του Διστόμου\n«Δεν πιστεύουμε πλέον ότι οι Γερμανοί θα πληρώσουν τις αποζημιώσεις. Ακόμα και να μας δώσουν χρήματα, δεν θα αισθανθούμε δικαίωση. Το πιο σημαντικό για εμάς είναι να μείνει ζωντανή η μνήμη», λέει η Γιούλα Μπασδέκη, διοργανώτρια του ποδηλατικού δρόμου θυσίας.\nΗ σφαγή πέρασε σ' όλες τις γενιές. Μαζί τρέχουν νήπια 2 ετών και ηλικιωμένοι. «Πατώντας το πετάλι συνεχίζουμε τον αγώνα μας». Τι διεκδικούν; «Να μη λησμονήσουμε τα θύματα του ναζισμού. Ωστε να μην επαναληφθεί. Αισθανόμαστε ότι ζούμε σε συνθήκες οικονομικού πολέμου. Σήμερα τα παιδιά μάς ρωτούν για τους νεοναζί. Διότι ακολουθούν τις ίδιες πρακτικές. Φοβάμαι. Γιατί διαφαίνεται ο κίνδυνος επιστροφής σε απολυταρχικά καθεστώτα».\n«Οι εκδηλώσεις μνήμης μάς συνδέουν με το παρελθόν. Δεν θα ξεχάσουμε τους ανθρώπους μας», λέει ο Λεωνίδας Μπούρας, τεχνικός της ΔΕΗ (πρόεδρος του Πολιτισμικού Σύλλογου Διστόμου), θυμίζοντας τη φράση του ποιητή «και είναι οι νεκροί στο ξάγναντο πρωτοπανηγυριώτες». Το περασμένο βράδυ, ο πρωταθλητής Ελλάδας Γιάννης Νικολαΐδης έπαιξε με 45 σκακιστές του Διστόμου και της περιοχής.\nΕπίσης κάθε χρόνο, χορεύουν και τραγουδούν 170 κάτοικοι, από τα προνήπια μέχρι την τρίτη ηλικία. Ο Λ. Μπούρας λέει ότι οι εκδηλώσεις μνήμης έχουν τις ρίζες τους στην παράδοση: «Το Δίστομο 40 χρόνια ανεβάζει θέατρο. Σήμερα τα παιδιά περιμένουν να έρθει αυτή η μέρα που θα τιμήσουν τους νεκρούς. Εδώ δεν κυκλοφορούν ναρκωτικές ουσίες, δεν θα συναντήσεις αλκοολικούς».\nΧθες το θεατρικό εργαστήρι Διστόμου «Θεατροφρένεια» παρουσίασε το έργο του Ιάκ. Καμπανέλλη «Το μεγάλο μας τσίρκο». Τις επόμενες μέρες η θεατρική λέσχη προβάλλει το ντοκιμαντέρ του Στ. Κούλογλου «Νεοναζί: το ολοκαύτωμα της μνήμης» και το προλογίζει ο ίδιος. Το μουσικό εργαστήρι -άλλη θεατρική σκηνή- την κωμωδία του Ντάριο Φο «Δεν πληρώνω, δεν πληρώνω». Στο προαύλιο του Μουσείου του Ναζισμού, το χορευτικό του πολιτισμικού συλλόγου παρουσιάζει τη χορευτική παράσταση «Πολεμούσαμε και τραγουδούσαμε».\nΣτο θεατρικό εργαστήρι Διστόμου «Θεατροφρένεια» παίζουν 25 παιδιά του Δημοτικού, 15 έφηβοι, 45 κάτοικοι συμμετέχουν στην κεντρική και την πειραματική σκηνή. Ο Τάσος Σταθάς, σκηνοθέτης και βιομηχανικός εργάτης, λέει ότι «οι συμπατριώτες μου που παίζουν είναι άνεργοι, νοικοκυρές, μαθητές, εργάτες, κτηνοτρόφοι. Μετά τη σφαγή, το '46, οι κάτοικοι ανέβασαν την "Γκόλφω". Στη συνέχεια, μία φιλόλογος ανέβασε "Τα δένδρα πεθαίνουν όρθια". Εμείς παρακολουθούμε σεμινάρια, δουλέψαμε νέες τεχνικές. Κάθε απόγευμα συναντιόμαστε στο θέατρο και μοιραζόμαστε τη μοναξιά μας».\nΣτο προαύλιο του σχολείου χορεύουν 150 άτομα, από τεσσάρων έως 65 ετών. Η Μίνα Κώτσου (του πολιτισμικού συλλόγου) λέει ότι «σκοπός μας είναι να διατηρηθεί ζωντανή η μνήμη και να τιμήσουμε τους νεκρούς μας. Και ελπίζουμε». Τα παιδιά ζωγραφίζουν με θέμα την ειρήνη.\nΟ ηθοποιός Κώστας Καζάκος βρίσκεται στο Δίστομο για να παρακολουθήσει «Το μεγάλο μας τσίρκο», που έπαιξε ο ίδιος στη διάρκεια της δικτατορίας. Λέει ότι η «Θεατροφρένεια» διακρίνεται από εμπειρία και ενθουσιασμό. «Στο Δίστομο», προσθέτει, «ο ναζισμός έδειξε το πλέον απάνθρωπο πρόσωπο, εφάμιλλο των κρεματορίων. Εδώ δεν έγιναν εκτελέσεις. Εμπαιναν στα σπίτια με την ξιφολόγχη και ξεκοίλιαζαν μωρά και εγκύους». Ο Κ. Καζάκος μιλάει και για το νεοναζισμό: «Αυτοαναγορεύονται σε εθνικιστές και πατριώτες από λόγους εντυπωσιασμού. Καπηλεύονται τον πατριωτισμό. Είμαστε λαός αγράμματος και βρίσκουν έδαφος μέσα στη σαπίλα του συστήματος, τη φτώχεια και την ανασφάλεια».\n«Μεταφέρουμε το μήνυμα της αγωνιστικότητας για την ελευθερία και τα ανθρώπινα δικαιώματα, τιμώντας εκείνους που χάθηκαν», λέει ο δήμαρχος Διστόμου Ι. Πατσαντάρας. Περίπου 270 άνθρωποι απ' όλη την Ελλάδα συμμετείχαν χθες στο δρόμο μνήμης 11 χιλιομέτρων. Εκατό άτομα ήρθαν στο Δίστομο από τη Νέα Σμύρνη για να τρέξουν. «Θέλουμε να τιμήσουμε τα θύματα του Διστόμου που θυσιάστηκαν», λέει ο Βασ. Πνευματικός. Θυμίζοντας ότι μετά τη σφαγή, 50 ορφανά παιδιά από το Δίστομο μεταφέρθηκαν σε ορφανοτροφείο της Νέας Σμύρνης.\nΑναρτήθηκε από Admin - Αμβρόσσιος στις 11:47 μ.μ.\nΕτικέτες Άρθρα, Γεωργία Δάμα, Δίστομο, Ειδήσεις Διστόμου, Εκδηλώσεις μνήμης, Ελευθεροτυπία, Πολιτισμός, Ρεπορτάζ


Σαρλότ με καφέ! | Sokolatomania Sokolatomania\n– 150 γρ. καφέ espresso NESPRESSO\nΥΛΙΚΑ ΓΙΑ ΤΗ ΣΑΡΛΟΤ ΜΕ ΚΑΦΕ\n– 1 πακέτο μπισκότα πτι – μπερ ΠΑΠΑΔΟΠΟΥΛΟΥ\n– 1 πακέτο μπισκότα πτι – μπερ ολικής αλέσεως ΠΑΠΑΔΟΠΟΥΛΟΥ\n– 1 κιλό κρέμα γάλακτος 36% λιπαρά ARLA\n– 4 δόσεις καφέ espresso NESPRESSO\n– 10 κρόκοι αυγών ΧΡΥΣΑ ΑΥΓΑ\n– 4 φύλλα ζελατίνας (20 γρ.)\n– 150 γρ. κρέμα γάλακτος 36% λιπαρά χτυπημένη σε παχύρρευστη μορφή ARLA\nΕΚΤΕΛΕΣΗ ΓΙΑ ΤΗ ΣΑΡΛΟΤ ΜΕ ΚΑΦΕ\nΓια το σιρόπι φτιάχνουμε 150 γρ. καφέ εσπρέσσο. Σε μία κατσαρόλα βράζουμε τον καφέ με τη ζάχαρη έως ότου λιώσει. Αποσύρουμε και αφήνουμε να κρυώσει.\nΦτιάχνουμε 4 δόσεις καφέ εσπρέσο. Σε μία κατσαρόλα βάζουμε ένα κιλό κρέμα γάλακτος και προσθέτουμε τον καφέ. Μαλακώνουμε τα φύλλα ζελατίνας σε κρύο νερό. Χωρίζουμε τα αυγά. Ανακατεύουμε τους κρόκους μαζί με τη ζάχαρη και τους αδειάζουμε μέσα στην κατσαρόλα. Την τοποθετούμε σε μέτρια φωτιά και ανακατεύουμε έως ότου η θερμοκρασία φτάσει στους 85ο C. Αποσύρουμε από τη φωτιά και αλλάζουμε σκεύος. Στραγγίζουμε τα φύλλα ζελατίνας και τα ρίχνουμε μέσα στο μπωλ. Ανακατεύουμε και αφήνουμε να κρυώσει πάνω σε παγάκια, μέχρι να αρχίσει να πήζει η κρέμα. Χτυπάμε την κρέμα γάλακτος σε παχύρρευστη μορφή και την ενσωματώνουμε στην κρέμα του καφέ.\nΣε ένα τσέρκι 24 εκ. τοποθετούμε στο κάτω μέρος μπισκότα πτι μπερ Τα ραντίζουμε με το σιρόπι. Βάζουμε τη μισή από την κρέμα και συνεχίζουμε με μπισκότα τα οποία ραντίζουμε. Αδειάζουμε την υπόλοιπη κρέμα και τελειώνουμε με μπισκότα. Αφήνουμε στο ψυγείο για αρκετές ώρες. Ξεφορμάρουμε, καλύπτουμε με μπισκότα την περιφέρεια και σερβίρουμε.\nΠανεύκολη Σαρλότ στο ...ταψί, από το sokolatomania.gr!\nΣαρλότ με μους σοκολάτας και ζεστή σάλτσα πορτοκαλιού, από την Σιμόνη Καφίρη και το olivemagazine.gr...\nΣαρλότ με μασκαρπόνε, γιαούρτι, σύκα και μαυροδάφνη, από το gourmed.gr!\nΣαρλότ με ανανά, από την Μαριλού Μαντά και το "Thinkdrops"!\nΚόκκινη σαρλότ με βανίλια, από τον Στέλιο Παρλιάρο!


Τα Ελληνικά Ναυπηγεία διαψεύδουν οποιαδήποτε σχέση με τον Ανδρέα Ρωσσώνη | e-Nautilia.gr\nΤα Ελληνικά Ναυπηγεία διαψεύδουν με επίσημη ανακοίνωση τους ότι έχουν την οποιαδήποτε σχέση με τον Ανδρέα Ρωσσώνη, που εμπλέκεται στη λίστα Λαγκάρντ. Υπενθυμίζεται ότι ο Αν. Ρωσσώνης είναι σύζυγος της Ελ. Παπακωνσταντίνου, ξαδέλφης του εγκαλούμενου για παραποίηση της λίστας πρώην υπουργού Οικονομικών Γ. Παπακωνσταντίνου και φέρεται να διαθέτει με την σύζυγό του ποσό ύψους 1.2 εκ ευρώ στην HSBC.\nΣύμφωνα δε με δημοσιεύματα ο Αν. Ρωσσώνης ασχολείται επαγγελματικά με εξοπλιστικά προγράμματα και είχε εμπλοκή με την προμήθεια των γερμανικών υποβρυχίων που κατασκευάζουν για το ελληνικό δημόσιο τα Ελληνικά Ναυπηγεία.\nΑυτή ακριβώς την σχέση, αλλά και την δήθεν προσωπική σχέση του ιδιοκτήτη των Ελληνικών Ναυπηγείων Α.Ε. διαψεύδει η ολιγόλογη ανακοίνωση της εταιρείας, η οποία συγκεκριμένα αναφέρει :\n«Έχουν υποπέσει στην αντίληψη μας το τελευταίο διάστημα εσφαλμένες αναφορές σε διάφορα μέσα ενημέρωσης σχετικά με τον κ. Ισκάνταρ Σάφα και κάποιον κ. Ανδρέα Ρωσσώνη. Αν και θα προτιμούσαμε να μην εμπλακούμε στην απόκρουση κάθε απίστευτου ισχυρισμού ή θεωρίας που συχνά δημοσιεύεται, επισημαίνουμε πως ο κ. Ισκάνταρ Σάφα ούτε γνωρίζει ούτε έχει οποιαδήποτε σχέση με τον κ. Ανδρέα Ρωσσώνη».\nΣημειώνεται ότι την ανακοίνωση εκ μέρους της Α.Ε. Ελληνικά Ναυπηγεία υπογράφει ο Boulos Hankach.\nΠΡΟΗΓΟΥΜΕΝΟ ΑΡΘΡΟ: Στα όρια της »ITF» οι ατομικές συμβάσεις των ναυτικών\nΕΠΟΜΕΝΟ ΑΡΘΡΟ: Συναγερμός για »τσουνάμι» σε διάφορα σημεία του Ειρηνικού Ωκεανού\nκαιρός: νεφώσεις με τοπικές βροχές και αργότερα καταιγίδες. Από το βραδυ τα φαινόμενα θα είναι κατά τόπους έντονα στα νησιά του Ιονίου (κυρίως στα βόρεια), την ήπειρο και από τη νύχτα στη δυτική στερεά\nΑνεμοι: νοτιοι 6 με 8 και πιθανόν πρόσκαιρα στο κεντρικό και βόρειο Αιγαίο τοπικά 9 μποφόρ. Το απόγευμα στα δυτικά θα στραφούν σε νοτιοδυτικούς και θα εξασθενήσουν. Θερμοκρασία: σε μικρή άνοδο στα ανατολικά και μικρή πτώση στα δυτικά.\nΠΡΟΗΓΟΥΜΕΝΟ ΑΡΘΡΟ: Δελτίο Τύπου-απάντηση της ΠΕΜΕΝ για την Ναυτική Εκπαίδευση\nΕΠΟΜΕΝΟ ΑΡΘΡΟ: H NEL Lines εξετάζει το ενδεχόμενο να εγκαταλείψει τη γραμμή Πειραιάς-Χίος-Μυτιλήνη


Ολυμπιακή Αεροπορία - ΠΟΛ.Κ.Ε.Ο.Α.\nΤου Ευστάθιου Οικονομάκη\nΑναμφίβολα το 2021, παρά τις πρωτοφανείς κρίσεις που ταλανίζουν την παγκόσμια κοινότητα, για την χώρα μας είναι το έτος συμπλήρωσης των 200 χρόνων από την Ελληνική Επανάσταση. Κοινωνία και πολιτεία συντάσσονται ώστε να ξεπεράσουν τους περιορισμούς των καιρών μας και να διοργανώσουν μια επέτειο αντάξια της μικρής ελληνικής επανάστασης που αντιτάχθηκε νικηφόρα στην αχανή Οθωμανική Αυτοκρατορία. Μια χρονιά που οι ποικίλες εκδηλώσεις μνήμης εγείρουν όχι μόνο συναισθήματα εθνικής ανάτασης αλλά και δημιουργικού προβληματισμού γύρω από τις κατευθύνσεις και τις μορφές που η ελληνική πολιτισμική πολιτική έλαβε, λαμβάνει και θα λάβει. Η Ελληνική Επανάσταση του 1821 προέταξε ως νομιμοποιητικό εργαλείο και ως πυρήνα έλξης υποστήριξης τον αρχαιοελληνικό πολιτισμό. Οι Έλληνες μέσα από το μεγαλείο του κλασσικού πολιτισμού αποδεικνύουν στην διεθνή κοινότητα την ικανότητα τους να ιδρύσουν και να διοικήσουν ένα νεωτερικό κράτος. Από το 1830 και την ίδρυση του ελληνικό κράτους η αρχαιότητα αποτέλεσε τον ακρογωνιαίο λίθο της ταυτότητας του και χρησιμοποιήθηκε εντέχνως σε διάφορες συγκυρίες, πολιτικές, διπλωματικές, πολιτισμικές αλλά και τουριστικές από την δεκαετία του 1970 και εξής. Δεκάδες προγράμματα ανάδειξης των κλασσικών μνημείων αποτελούν απόδειξη της προαναφερθείσας τάσης. Μνημεία άλλων περιόδων αφέθηκαν στην εγκατάλειψη ή «θυσιάσθηκαν» είτε για να αναδείξουν ένα κλασσικό μνημείο είτε για να υπηρετήσουν το αφήγημα ανάπτυξης και εκσυγχρονισμού που συνοδεύει το ελληνικό κράτος από ιδρύσεως του. Χαρακτηριστικό παράδειγμα είναι τα οθωμανικά μνημεία.\nΜόλις το 2008 εκδόθηκε ένας τόμος υπό την αιγίδα του Υπουργείου Πολιτισμού που επεδίωκε για πρώτη φορά να χαρτογραφήσει την οθωμανική κληρονομιά στον ελλαδικό χώρο. Χρειάστηκαν δηλαδή 178 χρόνια μέχρι το κράτος να αναγνωρίσει την ιστορικότητα αυτών των μνημείων και να υιοθετήσει μια πολιτική διατήρησης και ανάδειξης τους.\nΔυστυχώς, ωστόσο, φαίνεται πως την ίδια αντιμετώπιση με τα προαναφερθέντα οθωμανικά μνημεία επιφυλάσσεται εν πολλοίς και στα μνημεία νεότερης και σύγχρονης πολιτισμικής κληρονομιάς, όπως η Ολυμπιακή Αεροπορία. Μέχρι σήμερα στην Ελλάδα δεν συναντάται μια πρόσληψη της πολιτικής αεροπορίας με όρους ιστορικούς και πολιτισμικούς. Ανατρέχοντας στην ομιλία του πρωθυπουργού στην τελετή παρουσίασης του νέου στόλου και λογοτύπου της Aegean Airlines παρατηρούμε πως η πολιτική αεροπορία αντιμετωπίζεται ως μια επένδυση που στρέφεται στο μέλλον, διαγράφοντας παράλληλα το έως τότε παρελθόν. Στην διατήρηση της στάσης αυτής συμβάλλει o τρόπος με τον οποίο η ίδια η πολιτική αεροπορία αυτοπροσδιορίζεται. Μετά την κρίση και το κλείσιμο της Ολυμπιακής η ελληνική αεροπορία έχει ανακτήσει σημαντικά τον δυναμισμό και την αυτοπεποίθηση της ότι μπορεί να προσφέρει υπηρεσίες υψηλής ποιότητας, ανάλογες με τους παγκόσμιους κολοσσούς του χώρου. Πρόκειται, όμως, για έναν δυναμισμό που στηρίζεται στα επιτεύγματα μια μέσης διάρκεια χρονικού βάθους περίπου μιας πενταετίας. Δεν υπάρχει ένας αυτοπροσδιορισμός που θα εδράζεται σε μια ευθύγραμμη συλλογιστική με απώτερη έναρξη την Ολυμπιακή Αεροπορία και την παρακαταθήκη της. Αυτό έχει σαν άμεσο αντίκτυπο πως το ΠΟΛ.Κ.Ε.Ο.Α καθίσταται ο μοναδικός φορέας ιστορικοποίησης της Ολυμπιακής και μοναδικός παράγων ασκήσεως πιέσεων σε μια Πολιτεία, η οποία ενδύει την κάθε επένδυση με έναν ιδιόρρυθμο μεσσιανισμό στο όνομα του οποίου θυσιάζονται σημαντικά κομμάτια της νεότερης και σύγχρονης κληρονομιάς του τόπου.\nΔε χωρά αμφιβολία πως το εγχείρημα του μουσείο αποτελεί έναν άνισο αγώνα. Αυτό σε καμία των περιπτώσεων δεν προεξοφλεί και την κατάληξη. Είναι, όμως σημαντικό να έχουμε υπόψιν μας πως το μουσείο δεν είναι ο τελικός προορισμός του ταξιδιού και του αγώνα, αλλά η αφετηρία του. Το μουσείο θα αποτελέσει το μέσο δια του οποίου θα πρέπει η Ολυμπιακή Αεροπορία να διεκδικήσει την θέση της στην συλλογική μνήμη μετατρέποντας το όνομα της από ένα πεδίο αντιπαράθεσης και απογοήτευσης σε ένα πεδίο δημιουργικότητας, έμπνευσης και μνήμης.\nΙστορικός, μεταπτυχιακό φοιτητής Οθωμανικής Ιστορίας Ε.Κ.Π.Α\n(παράλληλα απασχολούμενος στις Swissport και Skyserv Handling Services)\nΚατηγορία: Νέα 03/03/2021\nΠροηγουμενοPrevious post:Δεχόμαστε λυσσώδη πόλεμοΕπομενοNext post:Ιστορικό ατόπημα η υπονόμευση του Μουσείου Πολιτικής Αεροπορίας


Η Lady Gaga τραγουδάει «New York, New York» και μας ανατριχιάζει! – Μικρόφωνο\nΗ Lady Gaga τραγουδάει «New York, New York» και μας ανατριχιάζει!\nH Lady Gaga, πρόσφατα συμμετείχε σε μια μεγάλη συναυλία στο Λας Βέγκας αφιερωμένη στα 100 χρόνια από τη γέννηση, ενός εκ των κορυφαίων τραγουδιστών της jazz, του Frank Sinatra. Η τραγουδίστρια ερμήνευσε μοναδικά το κλασσικό «New York, New York», φτάνοντας την ερμηνεία της στο θεό, σε συνδυασμό με τη κίνηση της. Σίγουρα θα έτριξαν τα κόκκαλα του Σινάτρα…αλλά με την καλή έννοια, γιατί η Gaga έχει το χάρισμα και τη φωνή μιας τραγουδίστριας της jazz και το έχει αποδείξει με το άλμπουμ «Cheek to Cheek» μαζί με τον άλλο ζωντανό θρύλο της jazz, Tony Bennett..\nH Lady Gaga μπορεί να τραγουδήσει τα ΠΑΝΤΑ και ιδού η απόδειξις\nΣτην εν λόγω συναυλία εμφανίστηκαν επίσης ο John Legend, ο Garth Brooks, η Alicia Keys, o Tony Bennett, η Carrie Underwood, o Usher, ο Adam Levine, o Juanes η Celine Dion και άλλοι. Η συναυλία προβλήθηκε μαγνητοσκοπημένη στις 6 Δεκεμβρίου από το CBS.


Χειροκρότα ρε, τι σου ζητάνε; - antinews.gr\nΒρέθηκα χθες βράδυ με τον παλιό καλό μου φίλο τον Προκόπη, που είναι γενικώς μέσα στα πολιτικά πράγματα, κι αρκετά κλικ πιο ενημερωμένος, αλλά και πιο υποψιασμένος από εμένα.\nΜπορεί εγώ να έχω διαβάσει περισσότερα βιβλία, αλλά ο Προκόπης έλιωσε σόλες και σόλες στα πεζοδρόμια, στις πορείες, και στους κομματικούς διαδρόμους.\nΆνθρωπος της πράξης, και όχι της θεωρίας.\nΠαλιά καραβάνα στο κουρμπέτι. Από το οποίο έφτιαξε και περιουσία.\nΈφηβος ήταν οργανωμένος στο ΕΚΚΕ, κι αργότερα, το ’81, όταν είδε το φως, όταν κατάλαβε τι παίζει, σταύρωνε ψηφοδέλτια και κολλούσε αφίσες του Χάρη του Καστανίδη, με αποτέλεσμα να περάσει από διάφορες φυτευτές θέσεις ως σύμβουλος υπουργών, και μέλος διοικητικών συμβουλίων ΔΕΚΟ, νοσοκομείων, κλπ.\nΈζησε δηλαδή στο πετσί του τις παλιές καλές εποχές του πρώιμου Πασόκ, τότε που οι ζυμώσεις γίνονταν μέσα στα μπουζουκτσίδικα…\nΣτη συνέχεια έγινε «εκσυγχρονιστής», και λίγο αργότερα, επί κρίσης και μνημονίων ως «αγαναχτιστής» φλέρταρε και με τον Σύριζα.\nΤελευταία μας τα χάλασε, αφού στραβοκοιτάει προς Κυριάκο μεριά, αλλά μάλλον κάτι θα ξέρει που εγώ ως ποταπός «ιδεολόγος» δεν…\nΤα λέω όλα αυτά για να τονίσω πως για μένα τουλάχιστον η γνώμη του μετράει. Ο Προκόπης το κατέχει το άθλημα.\nΜε ρώτησε λοιπόν γιατί και πως τρώγομαι με τον Κυριάκο, όταν ήμουν από εκείνους που τον στήριζαν επί Σύριζα, και μάλιστα έσπευσα και να τον ψηφίσω στις εσωκομματικές εκλογές για ανάδειξη αρχηγού.\nΚάτι πήγα να ψελλίσω για ανθρώπινα λάθη, για κοψοχέρηδες κλπ, αλλά με έκοψε απότομα.\n«Τι τρώγεσαι με τα ρούχα σου ρε σελέμη»; Με ρώτησε, πριν ξεδιπλώσει τη σκέψη του.\n«Άντε και έγιναν αύριο εκλογές, τι θα ψηφίσεις; Τι επιλογές έχεις; Τους ιδεοληπτικούς Συριζαίους , που ξεκίνησαν μαοϊκοί και στην πορεία έγιναν πιο φιλοαμερικάνοι κι από τον Άγκνιου; Τον Βαρουφάκη, που ήθελε να πάμε στη δραχμή ή έστω στο μπιτκόιν;\nΤον Ανδρουλάκη, που όντας άεργος έχει στα 42 του σχεδόν ένα εκατομμύριο ευρώ σε καταθέσεις; Δες το Πόθεν Έσχες του να ζαλιστείς…\nΚαι άντε και βγήκε το ΠΑΣΟΚ, τι περιμένεις; Να δουλεύουν ξανά τα κωλάδικα 7 μέρες την εβδομάδα, και τα μεσημέρια;\nΠάνε αυτά τα μπερεκέτια. Σφίξανε οι κ@λοι.\nΝα έρθουν στα πράγματα οι Καστανίδηδες; Η Εύα η Καϊλή; Ο Μπένης; Μα αυτοί μας κρεμάσανε ανάποδα ρε, κι ακόμη πληρώνουμε κερατιάτικα.\nΠροχωράμε μπροστά ρε χλεχλέ, δεν κοιτάμε πίσω, ούτε στηρίζουμε δεινόσαυρους και απολιθώματα».\nΚάτι πήγα να πω, αλλά μου έκοψε τον βήχα.\n«Ποιον θα ψηφίσεις; Τον Βελόπουλο με τις χειρόγραφες επιστολές του Ιησού, ή τον άλλον τον Μπογδάνο που τον ζήλεψε και έφτιαξε δικό του κόμμα, και τώρα θέλει να συνεργαστεί με τον Τζήμερο μπας και πάρει ψηφαλάκια από τους ακροδεξιούς και τα ορφανά της Χρυσής Αυγής;\nΜε τον Τζήμερο ρε, που έκανε καριέρα βρίζοντας τους πολιτικάντηδες με μοναδικό σκοπό να γίνει κι αυτός ένας από αυτούς. Που μαζί με τον άλλο τον δικό του, μέχρι προχθές τα έριχναν στον Κούλη, και τώρα που μυρίστηκαν εκλογές τον γλείφουν πατόκορφα μπας και συνεργαστούν μετεκλογικά… Τι τα ψάχνεις ρε μεγάλε; Εκτός κι αν ρίξεις το κουκί σου στον Κουτσούμπα να σε παραδεχτώ. Αν μη τι άλλο είναι ακράνια οι Κουκουέδες, ό,τι έλεγαν το ’74 τα λένε και σήμερα. Εκεί πάω πάσο…».\n«Μα δεν υπάρχει καμιά ελπίδα; Κανένα φως στο τούνελ ρε Προκόπη»;\n«Ζήσε Μάη μου να φας τριφύλλι. Εδώ ρε συ βγήκαν οι μαυραγορίτες ξανά στο προσκήνιο, μαζί με το υψηλό κεφάλαιο, και κάνουν κουμάντο. Τι περιμένεις εσύ ο αφελής; Τον Ζορό πάνω σε κανένα μαύρο άλογο να σε σώσει; Να ξυπνήσει κανένας «κουρασμένος» και να παρατήσει τις ταβέρνες μπας και συσπειρώσει τους καθαρούς, χα χα χα, νεοδημοκράτες και ρίξουν τον γιο όπως έριξε τον μπαμπά ο άλλος το ’93;\nΤέρμα οι ήρωες ρε… ο κάθε κατεργάρης στον πάγκο του. Ό,τι φάμε κι ό,τι πιούμε… στο λέω εγώ που ρούφηξα το νέκταρ της εξουσίας πάνω από 20-30 χρονάκια. Θες να δεις χαΐρι; Κάνε το κορόιδο, και χειροκρότα τον Κούλη μπας και βολευτείς κάπου κι εσύ… όλα τα άλλα είναι για αιθεροβάμονες έφηβους. Εμείς θα σώσουμε την πατρίδα; Με ποιούς; Ξύπνα…».\n«Μα η Νέα Δημοκρατία δεν τραβάει ρε συ Προκόπη, δεν έχει σχέση με εκείνη του Σαμαρά ή του Καραμανλή του κανονικού… Μόνο τον μπουλκουμέ σκέφτονται οι υπουργοί της… Δεν βλέπεις που στην ουσία είναι ένα μεταμοντέρνο Πασόκ του Σημίτη με μπόλικο μητσοτακισμό εποχής Γρυλάκη; Τι να χειροκροτήσω; Ποιον; Τον Οικονόμου; Τον Πέτσα; Τον Κουμουτσάκο; Τον Σταϊκούρα; Τον Χατζηδάκη; Την Ντόρα; Τον Καραμανλάκο; Τον Άδωνι; Έλεος… Τον… Ζαγοράκη; Ποιον; Πες μου…».\n«Αυτοί κυβερνάνε ρε χάφτα. Αυτούς θα στηρίξεις. Τι είσαι; Ο Κουφοντίνας; Αυτούς θέλει το σύστημα. Προσαρμόσου κι άσε τις ιδεοληψίες. Παραμύθια και φούμαρα σου γέμισαν το μυαλό τόσες δεκαετίες. Σύνελθε επιτέλους, ξύπνα, μύρισε τον καφέ, άκου το μπέικον να τσιγαρίζεται, και συμμορφώσου με την πραγματικότητα μη τυχόν και οι επιλογές σου μας βάλουν σε άλλες περιπέτειες πιο επικίνδυνες. Κλείσου στο καβούκι σου και μη μιλάς».\n«Και τι να κάνω δηλαδή; Την πάπια; Με όλα αυτά που βλέπω να συμβαίνουν; Έχω και παιδί εγώ, εσύ ο άτεκνος δεν ξέρεις απ’ αυτά… τι να κάνω»;\n«Σκάσε και χειροκρότα ρε… Αυτό να κάνεις. Τι σου ζητάνε»;\nΑν το δούμε κυνικά, σωστός ο Προκόπης. Πραγματιστής. Ρεάλ πολιτίκ και έτσι…\nΕξάλλου, στη σύγχρονη Ελλαδίτσα ο σώφρων πολίτης ιδιωτεύει. Εκτός κι αν είναι επιτήδειος, και έχει ως μοναδικό στόχο ένα ανώτερο φορολογικό κλιμάκιο, χωρίς όμως να πληρώνει φόρους, οπότε αρχίσει κι αυτός να πολιτεύεται…\nΥΓ- Σύμφωνα με απόρρητη δημοσκόπηση ξένης πρεσβείας, που έπεσε στα χέρια μου, αν οι κοψοχέρηδες της ΝΔ κάνουν δικό τους κόμμα, φλερτάρουν με αυτοδυναμία!\nΤι θέλει η αλεπού στο παζάρι; Η υφυπουργός Εξωτερικών των ΗΠΑ σε Τουρκία-Ελλάδα-Κύπρο\nΠορίσματα «φωτιά»: Πώς φούσκωσαν οι λογαριασμοί το '21 – Η κυβέρνηση γνωρίζει, αλλά...


Φεβρουάριος2021 – Σύλλογος Μεταπτυχιακών Σπουδαστών Ε.Μ.Π.\nΟ Δημήτρης Κουφοντίνας βρίσκεται σε απεργία πείνας από τις 8 Ιανουαρίου και απεργία δίψας από τις 23 Φεβρουαρίου, διεκδικώντας τα δικαιώματα του. Σε παραβίαση του ίδιου του σωφρονιστικού κώδικα μεταφέρθηκε […]\nΑΠΟΦΑΣΗ ΤΟΥ ΣΥΛΛΟΓΟΥ ΜΕΤΑΠΤΥΧΙΑΚΩΝ ΣΠΟΥΔΑΣΤΩΝ (ΥΔ) ΕΜΠ (2/2/2021) Να αποσυρθεί το νομοσχέδιο! Όχι στην πανεπιστημιακή αστυνομία! Επαναλειτουργία των σχολών με όλα τα απαραίτητα μέτρα προστασίας! Οι χιλιάδες φοιτητές, υποψήφιοι διδάκτορες, εκπαιδευτικοί, […]


Ενημερώσεις Κατηχητικών Σχολείων - I. N. Αγ. Θεράποντος Ζωγράφου\nΕνημερώσεις Κατηχητικών Σχολείων\nΑ) Σάββατο 24 Μαρτίου θα γίνει κανονικά το Κατηχητικό των Αγοριών Δημοτικού με τον κύριο Βασίλειο Ματθαίο.\nΒ) Κυριακή 25 Μαρτίου ΔΕΝ θα γίνουν τα κατηχητικά, λόγω της Εθνικής μας Εορτής και των Παρελάσεων.\nΓ) Κοινή ΕΞΟΜΟΛΟΓΗΣΗ ΟΛΩΝ των Βαθμίδων Κυριακή (Βαΐων) 1η Απριλίου μετά την Δεύτερη Θεία Λειτουργία\nστον Ιερό Ναό με τον π. Βασίλειο.\nΔ) Την Κυριακή (Βαΐων) 1η Απριλίου μετά την Εξομολόγηση στις 12:00 περίπου, συνάντηση των Κοριτσιών του Δημοτικού στο Πνευματικό Κέντρο (Αίθουσα Κατηχητικού), μαζί με τα Αγοράκια και τα Κοριτσάκια του Νηπιαγωγείου και Πρώτης και Δευτέρας Δημοτικού (Αγόρια).\nΤα Κορίτσια του Γυμνασίου – Λυκείου, μετά την Εξομολόγηση, Συνάντηση στη ΓΕΧΑ.\nΕ) Πρώτη Συνάντηση Κατηχητικών Μετά το Πάσχα:\n1) Για τα αγόρια Δημοτικού το Σάββατο 21 Απριλίου.\n2) Για τα Κορίτσια Δημοτικού – Γυμνασίου – Λυκείου, και τα παιδάκια Νηπιαγωγείου – Πρώτης –Δευτέρας Δημοτικού, την Κυριακή 22 Απριλίου.\n3) Για τα Αγόρια Γυμνασίου – Λυκείου, Κυριακή 22 Απριλίου.\nΣτ) Πιθανή Ημερομηνία Εκδρομής, Σάββατο 5 Μαΐου.\n(Θα Υπάρξει Σχετική Ανακοίνωση για το πότε ακριβώς θα πραγματοποιηθεί).


Λευκό – Rubicube\nτης Μαριλένας Παππά Η αγάπη, ο σεβασμός και η φιλία, είναι τα βασικά συστατικά στο μαγικό καζάνι της συγγραφέως Κατρίνας Τσάνταλη, από το οποίο ξεπηδούν λέξεις και εικόνες! Η ιστορία ενός κοριτσιού που ζητάει επίμονα από τη μαμά της, να\n59\t39638 views\nΣεπτέμβριος 30, 2016 Οκτώβριος 4, 2016 by Ο κύβος του Ρούμπικ\nΤης Μαριλένας Παππά Πάντα πίστευα ότι στα πιο απλά κείμενα κρύβονται τα πιο σπουδαία μηνύματα. Κάτι τέτοιο συνέβη, όταν ο Γουίλι συνάντησε το ελάφι… Ο Γουίλι αποφάσισε ότι θέλει τον Μαρσέλ για κατοικίδιό του! Και γιατί όχι; Τι πείραζε δηλαδή,\n151\t1848 views\nτης Μαριλένας Παππά Υπάρχει ένα νησί που όλοι θα ταξιδέψουμε κάποια μέρα. Το νησί είναι φτιαγμένο από τις αναμνήσεις μας και τα πιο χρωματιστά μας όνειρα. Κι έχει εκείνη την αύρα των παιδικών μας χρόνων, εκείνη που πιστεύαμε ότι μπορούμε\n160\t39432 views


Η Ναυμαχία της Ναυπάκτου «αναβιώνει» στο λιμάνι της Ναυπάκτου\nΤρίτη, 8 Οκτωβρίου 2013 11:59\nΑπό τις 5 μέχρι τις 13 Οκτωβρίου 2013, η Ναύπακτος καλωσορίζει τους φίλους της σε ένα ταξίδι ιστορικής μνήμης. Με πληθώρα δράσεων θα εορταστεί η 442η επέτειος της Ναυμαχίας της Ναυπάκτου από τον Δήμο Ναυπακτίας, υπό την αιγίδα του Υπουργείου Τουρισμού.\nΤον Οκτώβριο του 1571, εκατοντάδες γαλέρες από τη Βενετία, τη Γένοβα, το παπικό κράτος και την Ισπανία, χιλιάδες άντρες, μεταξύ των οποίων και ο κορυφαίος ισπανός συγγραφέας Μιγκέλ ντε Θερβάντες, συμμετείχαν στη Ναυμαχία της Ναυπάκτου, πολεμώντας τους Οθωμανούς. Μια ναυμαχία που επηρέασε όλη την Ευρώπη, πολιτικά και πνευματικά».\nΣάββατο 5 Οκτωβρίου: Έναρξη εκδηλώσεων με ιστιοπλοϊκό αγώνα\n5-13 Οκτωβρίου : Στο Φετιχέ τζαμί μέσα στο μεσαιωνικό λιμάνι: Έκθεση μικροναυπηγηκής του Ευάγγελου Γρυπιώτη. Μοντέλα ιστορικών πλοίων, ζωντανεύουν με τρόπο μαγικό την ιστορία των πλοίων από το 5ο π.Χ. έως τον 19ο μ.Χ. αιώνα.\nΤην εβδομάδα που θα ακολουθήσει, ο Δήμος Ναυπακτίας σε συνεργασία με το Κέντρο Μελετών Ιονίου και το ερευνητικό πρόγραμμα «Βυζάντιο και Δύση» του Ινστιτούτου Ιστορικών Ερευνών του Ε.Ι.Ε. διοργανώνει την Β΄ Εβδομάδα Μελέτης Μεσαιωνικής Ιστορίας της Μεσογείου" με μελέτες, ομιλίες και διαλέξεις διακεκριμένων μελών της ερευνητικής και ακαδημαϊκής κοινότητας, όπως των Ν. Μοσχονά, ομ. διευθυντή ερευνών ΕΙΕ, Χ. Γάσπαρη διευθυντή ερευνών ΕΙΕ, Μ. Ντούρου - Ηλιοπούλου, καθηγήτριας Πανεπιστημίου\nΣάββατο, 12 Οκτωβρίου το βράδυ και ώρα 20.30 στο ενετικό λιμάνι της Ναυπάκτου θα ακολουθήσει μία φαντασμαγορική αναπαράσταση της Ναυμαχίας.\nΤοποθεσία: Ναύπακτος, Λιμάνι\nΗμερομηνία: 5 έως 13 Οκτωβρίου 2013


«Όλοι στο πόδι! Καμιά επανάπαυση! Μόνο ο λαός μπορεί να σώσει τον λαό! | STILIDANEWS.GR\n«Όλοι στο πόδι! Καμιά επανάπαυση! Μόνο ο λαός μπορεί να σώσει τον λαό!\nΔημοσιεύθηκε από stilidanewsστις 10 Αυγούστου 2021 στο Εύβοια, Στερεά Ελλάδα\n«Όλοι στο πόδι! Καμιά επανάπαυση! Αυτή τη φορά ο ελληνικός λαός δεν πρέπει να επιτρέψει να ξεχαστούν οι εγκληματικές ευθύνες της σημερινής, αλλά και όλων των προηγούμενων κυβερνήσεων», τονίζει σε ανακοίνωσή του το Γραφείο Τύπου της ΚΕ του ΚΚΕ με αφορμή τις καταστροφικές πυρκαγιές.\n«Η μάχη δεν έχει τελειώσει, συνεχίζεται στην πολύπαθη Εύβοια, στους νομούς της Πελοποννήσου και στις άλλες περιοχές της χώρας, εκεί όπου κάτοικοι μαζί με τους λίγους πυροσβέστες με αυτοθυσία παλεύουν για να σώσουν ό,τι σώζεται. Το ΚΚΕ βρίσκεται στο πλευρό τους και απαιτεί από την κυβέρνηση, έστω και τώρα, να διαθέσει όλα τα επίγεια και εναέρια μέσα για να τελειώσει επιτέλους η πύρινη κόλαση.\n1. Να συγκροτηθούν ομάδες πυροπροστασίας και περιφρούρησης των δασών, για να προστατευτεί ο φυσικός πλούτος της χώρας μας με την ταυτόχρονη διεκδίκηση των αναγκαίων υποδομών και μέσων -έστω και τώρα- για να μην επαναληφθούν παρόμοια φαινόμενα. Η αποτροπή νέων πυρκαγιών δεν μπορεί να αφεθεί στα εγκληματικά χέρια της κυβέρνησης, των δημοτικών και περιφερειακών αρχών που έχουν “λερωμένη τη φωλιά τους” και έτοιμα τα επενδυτικά σχέδια της περιβόητης “πράσινης ανάπτυξης”, που επιδιώκουν να μετατρέψουν τα βουνά σε αιολικά πάρκα. Να γίνει απαίτηση του λαού να μην προχωρήσουν αυτά τα σχέδια!\n2. Να προχωρήσουν τα κρίσιμα και αναγκαία αντιπλημμυρικά έργα ιδιαίτερα στις περιοχές της Εύβοιας, της Ηλείας, της Αττικής, σε όλες τις πληγείσες περιοχές, για να μη θρηνήσουμε νεκρούς! Ο λαός να αντιπαλέψει την πολιτική των κυβερνήσεων που θεωρεί “κόστος” την προστασία της ανθρώπινης ζωής.\n3. Να δυναμώσει η αλληλεγγύη στις λαϊκές οικογένειες που δοκιμάζονται με συλλογή απαραίτητων μέσων διαβίωσης, αλλά και η διεκδίκηση μέτρων στήριξης των πληγέντων. Να παρθούν άμεσα μέτρα για να σωθεί ο εργατικός – λαϊκός κόσμος που καταστράφηκε! Να εξασφαλιστεί άμεσα η στέγαση, η σίτιση, η διαβίωση των πυρόπληκτων οικογενειών.\n4. Να προχωρήσει η άμεση καταγραφή και αποκατάσταση των ζημιών με αποζημίωση στο 100% των περιουσιών των λαϊκών οικογενειών που έχασαν το σπίτι τους, τις καλλιέργειές τους για όσο χρονικό διάστημα διαρκούν οι επιπτώσεις, τα ζώα τους. Να εξασφαλιστεί το εισόδημα ιδιαίτερα για καλλιεργητές όπως οι ρητινοκαλλιεργητές, οι ελαιοπαραγωγοί, οι μελισσοκόμοι, αλλά και οι κτηνοτρόφοι. Να αποκατασταθούν όλες οι υποδομές ύδρευσης και ηλεκτροδότησης.\nΌλοι στο πόδι! Καμιά επανάπαυση! Αυτή τη φορά ο ελληνικός λαός δεν πρέπει να επιτρέψει να ξεχαστούν οι εγκληματικές ευθύνες της σημερινής, αλλά και όλων των προηγούμενων κυβερνήσεων».\nΣτυλίδα: Παραλίγο να πνιγεί ερασιτέχνης ψαράς στο λιμάνι 23 views


Moonlight Tales: Πώς να γράψεις εκτενές μυθιστόρημα (Μέρος 1/2).\n4 Πώς να γράψεις εκτενές μυθιστόρημα (Μέρος 1/2).\nΤην προηγούμενη εβδομάδα η Αντζελίνα μας έμαθε πώς να γράψουμε ένα σύντομο διήγημα. Σήμερα καλούμαι να τιμήσω τη φήμη μου και να εξετάσουμε μαζί όλα όσα χρειάζεται να προσέξετε για να δημιουργήσετε ένα εκτενές μυθιστόρημα.\nΌσοι με παρακολουθείτε, ξέρετε πως έχω αποκτήσει μια ιδιαίτερη φήμη. Όταν γράφω, γράφω πολλά. Και αυτό δεν περιορίζεται στο 694 σελίδων βιβλίο μου, αλλά φαίνεται σε κάθε κείμενο μου και ειδικά στα διηγήματα που όταν και αν αποφασίσω να γράψω, είναι βέβαιο πως θα παραβιάσω το όριο λέξεων που έχει θεσπιστεί. Η πρώτη σκέψη κάποιου θα ήταν ότι φεύγω εκτός θέματος ή αναφέρω περιττές λεπτομέρειες. Όσο και αν σας κάνει εντύπωση όμως, από τα μαθητικά μου χρόνια μέχρι και σήμερα δεν άκουσα ποτέ τη φράση: «ξέφυγες από το θέμα». Ναι, οι περιλήψεις ήταν πάντα το προσωπικό μου μαρτύριο (δε θα ξεχάσω ποτέ τις πανελλήνιες εξαιτίας τους), αλλά όταν κατάφερνα να την πετσοκόψω τη ρημάδα, έπιανα πάντα εξαιρετικούς βαθμούς (ακόμη απορώ).\nΠοιο είναι λοιπόν το πρόβλημά μου;\nΜε αφορμή το τελευταίο άρθρο της Αντζελίνας για το πώς να γράψεις σύντομο διήγημα, πέρασα αρκετές ώρες ενδοσκόπησης, ώστε να αντιληφθώ τι πάει στραβά με εμένα. Ώσπου το συνειδητοποίησα. Δεν πρόκειται περί ανικανότητας. Πρόκειται περί αδιαφορίας. Ή για να το θέσω πιο σωστά και να σας δείξω ότι δε βρίσκομαι απλά σε παραλήρημα…\nΔε με ενδιαφέρει να γράψω μια ιστορία που αποτελείται από μία βασική σκηνή και χαρακτήρες με σχεδόν μηδενική εξέλιξη, ειδικά τη στιγμή που πίσω από αυτό εγώ θα έχω χτίσει μια ολόκληρη ιστορία, πολύ πιο ενδιαφέρουσα από αυτό το μικρό διήγημα. Μου φαίνεται απλά αδιάφορο και ανούσιο.\nΚάποιοι έχουν από τη φύση τους συνοπτικό λόγο και κάποιοι πιο περιγραφικό. Αυτό δε σημαίνει απαραίτητα πως οι μεν γράφουν μικρά βιβλία και οι δε μεγάλα. Ούτε πως οι πρώτοι στέκονται σε πιο ουσιαστικά στοιχεία και έχουν γρήγορη πλοκή, ενώ οι δεύτεροι αναλώνονται σε τεράστιες περιγραφές βαρετών εικόνων.\nΚάθε συγγραφέας γράφει για διαφορετικούς λόγους, με διαφορετικό τρόπο, με διαφορετικό στιλ και διαφορετική εστίαση, και όλα αυτά μαζί συνθέτουν το ύφος που τον κάνει να ξεχωρίζει.\nΕίναι αλήθεια πως ο δικός μου λόγος είναι πιο περιγραφικός από άλλων, μα αν παρατηρήσει κάποιος τις ιστορίες μου θα ανακαλύψει πως αποφεύγω τις περιγραφές χώρων και αντικειμένων όπως ο διάολος το λιβάνι. Αυτό που με ενδιαφέρει κυρίως σε μια ιστορία είναι οι άνθρωποι και η ψυχοσύνθεση τους, για αυτό και ο περιγραφικός μου λόγος εστιάζει στη δημιουργία ενός κλίματος που θα μου επιτρέψει να παρακολουθήσω τη σταδιακή εξέλιξη των χαρακτήρων μου. Ταυτόχρονα έχω μεγάλη φαντασία, η οποία μου επιτρέπει να δημιουργώ πολύπλοκες και μεγάλες ιστορίες, ώστε να φτάνω στα άκρα και να εξελίσσω περαιτέρω τους χαρακτήρες μου. Αυτό δε σημαίνει ότι δεν μπορώ να ξεχωρίσω τι είναι περιττό και τι όχι μέσα σε μια ιστορία, για να διατηρηθεί μια σφιχτή δομή.\nΟ λόγος που κάνω όλη την παραπάνω εισαγωγή είναι για να δείξω σε όλους εσάς εκεί έξω που αδυνατείτε να περιορίσετε τις λέξεις σας ότι δεν είστε μόνοι, δεν είστε τρελοί και δεν είστε καταδικασμένοι. Αλλά και για να πω, σε όλους όσους δυσκολεύεστε να γράψέτε κείμενα μεγαλύτερης έκτασης, πως δεν υπάρχει λόγος να απελπίζεστε και πως μπορείτε και εσείς να δημιουργήσετε μεγαλύτερες ιστορίες. Το μυστικό δεν είναι μόνο στη γραφή. Αν έχεις έναν βασικό λογοτεχνικό λόγο (έστω και συνοπτικό) μπορείς να γράψεις μια εκτεταμένη ιστορία. Αυτό που παίζει βασικό ρόλο είναι η φαντασία.\nΑυτοί που γράφουν μεγάλα βιβλία ή σειρές δε σημαίνει απαραίτητα πως γράφουν ανούσιες σκηνές και προτάσεις απλά για να γεμίσουν σελίδες. Ναι, υπάρχουν και αυτοί. Υπάρχουν όμως και τρόποι να γράψεις ένα μεγάλο μυθιστόρημα –ή και σειρά βιβλίων– και να αποφύγεις τις κοιλιές. Και αυτούς θα εξετάσουμε σήμερα.\nΣτην πραγματικότητα τα στοιχεία που χρειάζεται ένα βιβλίο για να εξελιχθεί σε «τούβλο» είναι ακριβώς τα ίδια που απαιτεί και μια οποιαδήποτε ιστορία, απλά πιο… εμπλουτισμένα…\n1. Διευρυμένη θεματολογία.\nΚάθε ιστορία θέλει ένα θέμα. Το η Μαρία και ο Νίκος είναι ερωτευμένοι, αλλά οι γονείς τους είναι εχθροί, μπορεί να γεμίσει αρκετές σελίδες, όμως αν το παραξηλώσετε θα είναι απλά αυτό… παραξηλωμένο. Αν το καλοσκεφθείτε, θα συνειδητοποιήσετε πως ελάχιστα ρομάντζα έχουν γίνει επιτυχημένες σειρές, γιατί απλούστατα το θέμα τους περιορίζεται γύρω από το κεντρικό ζευγάρι και τον έρωτά τους. Για να μετρήσει πολλές σελίδες μια ιστορία χρειάζεται να εστιάσει σε περισσότερα θέματα που να αναπτύσσονται παράλληλα με το ρομάντζο (αν υπάρχει): η αντιμετώπιση ενός σατανικού εχθρού (πέρα από την ξανθιά αντροχωρίστρα ή τον γοητευτικό αντίζηλο), η σωτηρία του κόσμου, πολιτικές ίντριγκες, πόλεμος, ξεριζωμός, διαλεύκανση ενός μυστηρίου κ.λπ.\nΔεν είναι τυχαίο το ό,τι τα βιβλία που αναπτύσσονται σε σειρές ανήκουν κατά κύριο λόγο στην κατηγορία του φανταστικού, καθώς λόγω του είδους έχουν τη δυνατότητα να αναπτύξουν περισσότερα θέματα που θα τραβήξουν το ενδιαφέρον του κοινού.\n2. Πλούσια πλοκή.\nΗ εξέλιξη της ιστορίας πρέπει να διατηρεί το ενδιαφέρον και για να γίνει αυτό πρέπει να συμβαίνουν πράγματα. Όχι αναίτια. Μια σκηνή πρέπει να εξυπηρετεί στην εξέλιξη της δράσης ή στην ανάπτυξη ενός χαρακτήρα (το ιδανικότερο είναι να συμβαίνουν παράλληλα). Αν μια σκηνή (κεφάλαιο, παράγραφος, οτιδήποτε…) δεν έχει να πει κάτι ουσιαστικό στον αναγνώστη, τότε, όσο ωραία και αν είναι, είναι περιττή για την υπόθεση και πρέπει να φύγει. Sorry. Αν έχετε διευρύνει αρκετά και δέσει σώστα τη θεματολογία του έργου σας, είναι βέβαιο πως η πλοκή θα αναπτυχθεί σχεδόν από μόνη της.\nTip: Προσπαθήστε τα κεφάλαια σας να κλείνουν με μια ανατροπή, ένα στοιχείο έκπληξης που θα κάνει τον αναγνώστη να γυρίσει σελίδα.\n3. Πολλά προβλήματα.\nΣε ένα μέσο μυθιστόρημα έχουμε ένα κύριο-μεγάλο πρόβλημα το οποίο ο πρωταγωνιστής θα κληθεί να αντιμετωπίσει (κορύφωση). Φυσικά μέχρι να φτάσει σε αυτό, θα πρέπει να λύσει κάποια μικρότερα προβλήματα τα οποία θα τον εξελίξουν, ώστε να είναι έτοιμος για τη μεγάλη στιγμή.\nΣε ένα μυθιστόρημα μεγαλύτερης έκτασης, όλα αυτά τα μικρά εμπόδια οδηγούν στο βασικό πρόβλημα, το οποίο όμως συνοδεύεται από ένα εξίσου σημαντικό ή λίγο μικρότερο πρόβλημα. Μπορεί να μη γνωρίζουμε εξαρχής ότι έχουμε δύο αντιπάλους και να αποκαλυφθεί αργότερα. Για παράδειγμα: ο τρομοκράτης που καταδιώκαμε και καταφέραμε να εξολοθρεύσουμε, έχει κρύψει μια τεράστια βόμβα στο κέντρο της πόλης, η οποία θα ανατιναχθεί σε λίγα λεπτά. Ή ο σατανικός εχθρός μας, απλώς υπάκουγε σε εντολές κάποιου ανώτερου που πρέπει επίσης να εξολοθρευθεί.\nΣυνήθως οι αναμετρήσεις ανάμεσα στους δύο αντιπάλους δεν απέχουν πολύ. Ο ήρωάς μας έχει ήδη περάσει το βασικό κομμάτι της εξέλιξής του, οπότε είναι έτοιμος ή σχεδόν έτοιμος και για τις δύο μάχες.\n4. Πολλοί χαρακτήρες.\nΈνα μεγάλο μυθιστόρημα όπως καταλαβαίνετε δεν μπορεί να περιλαμβάνει 3-4 χαρακτήρες. Είναι λίγο δύσκολο να στηριχθεί μια πλούσια πλοκή σε λίγες προσωπικότητες. Διευρύνετε τον περίγυρο του ήρωά σας με ανθρώπους που θα τον βοηθήσουν ή θα τον δυσκολέψουν στην επίτευξη του στόχου του.\nΦροντίστε οι δευτερεύοντες χαρακτήρες να έχουν και ενδιαφέροντες προσωπικότητες. Να είναι πρόσωπα που ο αναγνώστης θα απολαμβάνει να συναντά στις σελίδες και μάλιστα θα ενδιαφέρεται να μάθει περισσότερα για αυτά. Επιπλέον, για να επιτύχετε να δημιουργήσετε ένα μεγάλης έκτασης μυθιστόρημα θα πρέπει οι ζωές κάποιων δευτερευόντων χαρακτήρων να εμπλακούν με την πορεία του ήρωά σας.\n5. Εξέλιξη χαρακτήρων.\nΕίναι βασικό στοιχείο κάθε ιστορίας. Πόσο μάλλον όταν μιλάμε για μια ιστορία μεγάλης έκτασης, η οποία σας προσφέρει μεγαλύτερο χώρο για να ξεδιπλώσετε περισσότερα στοιχεία των χαρακτήρων σας. Προσωπικά η εξέλιξή των χαρακτήρων είναι το κομμάτι που με ενδιαφέρει όσο τίποτα άλλο σε μια ιστορία –είτε ως συγγραφέα είτε ως αναγνώστρια–, σε σημείο που μπορώ να παρατήσω ένα βιβλίο απλά και μόνο επειδή η εξέλιξη του χαρακτήρα δε με ικανοποίησε. Όμως ακόμη και αν δεν είστε τόσο φαν του συγκεκριμένου στοιχείου, πρέπει να θυμάστε πως όλα τα γεγονότα που λαμβάνουν χώρα στο βιβλίο σας, από την αρχή μέχρι το τέλος του, οδηγούν το ήρωά σας στην επίτευξη του στόχου του, αλλά ταυτόχρονα τον μεταμορφώνουν. Και εκεί κρύβεται η ουσία της ιστορίας. Όσο ενδιαφέροντα και αν είναι τα γεγονότα που θα αφηγηθείτε, αν στο τέλος ο ήρωάς σας (όπως και άλλοι χαρακτήρες) δεν έχει σημειώσει καμία εξέλιξη, είτε προς το καλύτερο είτε προς το χειρότερο, τότε ο αναγνώστης θα βρει την ιστορία σας αναίτια.\n6. Η πολλή δράση κουράζει.\nΟι περισσότεροι πιστεύουν πως αν γεμίσουν ένα βιβλίο με σκηνές δράσης ή με εξελίξεις που διαδέχονται η μία την άλλη, τότε θα κρατήσουν το ενδιαφέρον του αναγνώστη. Στην πραγματικότητα κάτι τέτοιο θα προκαλέσει απλά σύγχυση και πνευματική κόπωση στον αναγνώστη, καθώς θα προσπαθεί να καταγράψει όλες τις εξελίξεις, ενώ πιθανότατα θα δημιουργηθούν πολλά κενά και ερωτήματα για την υπόθεση.\nΝα εναλλάσσετε σκηνές δράσης με πιο ήρεμες-λιγότερο δραστήριες σκηνές, όπως μια σκηνή πιο συναισθηματική ή επεξηγηματική όσον συνέβησαν ή θα συμβούν. Με αυτό τον τρόπο ο αναγνώστης αποφορτίζεται από την ένταση.\n7. Το πολύ μπλα μπλα κουράζει.\nΣτην ουσία πρόκειται για το αντίστροφο του αριθμού 6. Οι σκηνές που έχουν πολλές επεξηγήσεις πρέπει να ακολουθούνται από σκηνές δράσης ή σκηνές με πιο έντονη εξέλιξη, ώστε να μην πάρει τον αναγνώστη ο ύπνος και να μην πήξει το κεφάλι του από τις πολλές πληροφορίες. Το παν σε ένα μυθιστόρημα είναι η ισορροπία.\nTip: Μερικές φορές αναπόφευκτα θα υπάρξουν μεγάλες σκηνές με μηδαμινή δράση για να προετοιμάσουν το έδαφος ή να δοθούν εξηγήσεις σε διάφορα θέματα. Διανθίστε τες με λίγο χιούμορ και έξυπνες ατάκες, και προσπαθήστε να δώσετε –έστω και στο τέλος– μια πληροφορία ή ένα συμβάν που θα αφήσει τους αναγνώστες σας με ανοιχτό το στόμα.\n8. Οργάνωση & σημειώσεις.\nΕίναι βέβαιο πως σε ένα μεγάλο μυθιστόρημα θα υπάρχουν πολλές λεπτομέρειες, πράγματα που πρέπει να ειπωθούν ή να εξηγηθούν μέχρι την τελευταία σελίδα, και καλό θα ήταν να μην ξεχάσετε να τα προσθέσετε. Για να το πετύχετε, απαιτείται καλή οργάνωση και πολλές σημειώσεις.\nΜπορείτε να οργανώσετε από πριν τη σειρά και το περιεχόμενο κάθε κεφαλαίου ή να στήσετε απλά τον βασικό κορμό και να ανακαλύψετε τις λεπτομέρειες στη συνέχεια. Το πώς θα οργανώσετε τη σκαλέτα του βιβλίου σας είναι δική σας υπόθεση. Υπάρχουν κάποιοι βασικοί κανόνες που μπορείτε να ακολουθήσετε (και τους οποίους θα δούμε αναλυτικά σε επόμενο άρθρο), αλλά το σημαντικό είναι να βρείτε τον τρόπο που ταιριάζει στις δικές σας ανάγκες και την προσωπικότητά σας, για να μπορέσετε να δουλέψετε πιο αποδοτικά.\n9. Ο χρόνος φέρνει… παραίτηση.\nΈνα μεγάλο μυθιστόρημα απαιτεί και περισσότερο χρόνο για να ολοκληρωθεί. Αν το αφήσετε να τραβήξει πολύ είναι σίγουρο πως θα βρεθείτε σε τέλμα λόγω πνευματικής κόπωσης. Ως συνέπεια μπορεί να χάσετε το ενδιαφέρον σας και να παρατήσετε το βιβλίο. Φροντίστε να ξεκινήσετε τη συγγραφή σε ένα διάστημα που έχετε αρκετό ελεύθερο χρόνο. Και όταν αυτός περιοριστεί αξιοποιήστε τον όσο πιο παραγωγικά γίνεται. Ενδεχομένως να χρειαστεί να αφήσετε στην άκρη εξόδους με φίλους και άλλες δραστηριότητες, μα αυτό εξαρτάται από τους δικούς σας στόχους και επιθυμίες. Κρατήστε μόνο στο νου σας πως εάν θέλετε πραγματικά να ολοκληρώσετε το βιβλίο σας, θα πρέπει να το βάλετε σε προτεραιότητα (μετά από τα παιδιά και τη δουλειά σας). Επιπλέον, βρείτε ένα κίνητρο, τον λόγο για τον οποίο γράφετε και αυτό θα σας δώσει την ώθηση και το κουράγιο να συνεχίσετε ακόμη και όταν τα πράγματα θα δυσκολέψουν.\n10. Τρύπες, λάθη & το θαύμα του ιδανικού αναγνώστη.\nΑν κρατάτε καλές σημειώσεις πιθανότατα δε θα σας ξεφύγουν κενά στην πλοκή. Κανείς όμως δε σας εγγυάται ότι έχετε εντοπίσει όλα τα κενά. Είναι αναγκαίο να διαβάζετε με προσοχή αυτά που γράφετε, μα ως συγγραφέας της ιστορίας, έχετε περιορισμένη αντίληψη για τα αδύναμα σημεία της. Ειδικά όταν υπάρχουν τόσα πολλά σημεία. Φροντίστε να βρείτε έναν ικανό ιδανικό αναγνώστη, ο οποίος θα διαβάζει την ιστορία σας. Εκείνος θα βρει πιο εύκολα τα σημεία που δε βγάζουν νόημα, θα σας επισημάνει λάθη, παραλείψεις και θα σας κάνει βελτιωτικές προτάσεις. Ακόμη, οι συζητήσεις μαζί του θα σας βοηθήσουν και να αναπτύξετε περαιτέρω την ιστορία σας (εάν χρειάζεται), αλλά και να διατηρήσετε το ενδιαφέρον σας για αυτήν ακμαίο για όσο διαρκεί η συγγραφή.\n(Μάθετε περισσότερα για το τι είναι ο ιδανικός αναγνώστης και πώς να τον αποκτήσετε)\n10+1. Μη μετράτε λέξεις.\nΜη μετατρέψετε τη συγγραφή ενός μεγάλου μυθιστορήματος σε αυτοσκοπό. Στόχος σας είναι να διηγηθείτε την ιστορία που έχετε στο μυαλό σας. Μην πιέζετε τον εαυτό σας να γράψει ή να σκεφτεί περισσότερα απλά για να τραβήξετε την ιστορία, γιατί αυτό θα φανεί στο έργο σας. Δεν έχει σημασία αν το τελικό αποτέλεσμα θα είναι ένα μεγάλο μυθιστόρημα, ένα μικρό μυθιστόρημα ή μια σειρά βιβλίων. Σημασία έχει αυτό που θα προκύψει να είναι ολοκληρωμένο, να σας ικανοποιεί, να σας εκφράζει και να πηγάζει από την καρδιά σας. Η συγγραφή είναι μια όμορφη διαδικασία. Απολαύστε τη.\nΤο σημερινό άρθρο βγήκε μεγαλούτσικό (αναμενόμενο όπως καταλαβαίνετε), για αυτό και οι ερωτήσεις που μου θέσατε θα αναρτηθούν στο δεύτερο μέρος. Επιπλέον, τα ερωτήματά σας είναι πολλά και παρουσιάζουν τεράστιο ενδιαφέρον, καθώς σταθήκατε σε ζητήματα που αφορούν συνολικότερα τη συγγραφή ενός μυθιστορήματος και τα οποία δεν αναφέρονται στο άρθρο, με αποτέλεσμα να αποτελούν ένα ιδανικό συμπλήρωμα. Έτσι είναι προτιμότερο να τα δούμε αναλυτικά, ώστε να τους δοθεί η πρέπουσα σημασία. Επομένως ό,τι επιπλέον απορίες προκύψουν από το σημερινό άρθρο ή αν θέλετε να ρωτήσετε κάτι γενικότερα πάνω στο μυθιστόρημα, αφήστε μου ένα σχόλιο είτε εδώ είτε στην αντίστοιχη ανάρτηση στην ομάδα μας, και θα τα δούμε όλα μαζί την επόμενη Παρασκευή.\nΧάρη στη μεγάλη αγάπη και υποστήριξη που έχετε δείξει στη στήλη συγγραφικά άρθρα, την επιθυμία σας να μαθαίνετε όλο και περισσότερα, αλλά και την ανάγκη μας να σας παρέχουμε όσο το δυνατόν περισσότερη και καλύτερης ποιότητας βοήθεια και καθοδήγηση στο συγγραφικό σας ταξίδι, η ομάδα του Moonlight Tales σε συνεργασία με τις Εκδόσεις iWrite δημιούργησε το Scripta Manent. Ένα εργαστήρι δημιουργικής γραφής που εστιάζει στην ανάδειξη και στην ανάπτυξη του προσωπικού στιλ του κάθε σπουδαστή, ώστε μετά το πέρας των μαθημάτων να είναι έτοιμος να σταθεί με θάρρος και με αυτοπεποίθηση στον εκδοτικό χώρο.\nΑν ενδιαφέρεστε για πιο εντατική δουλειά, ώστε να ξεδιπλώσετε όλα τα μυστικά της συγγραφικής τέχνης, το Scripta Manent σας περιμένει για να τα αποκαλύψουμε μαζί.\nsofia greka 29 Ιουλίου 2016 - 7:51 μ.μ.\nΑυτό το άρθρο, ομολογώ ότι με βοήθησε πάρα πολύ. Κατ' αρχάς κι εγώ διαβάζοντας το άρθρο της Αγγελίνας έρχισα να αναρωτιέμαι για τον λόγο που δεν μπορώ να γραψω με συντομία. Χαίρομαι που δεν είναι μόνο δικό μου θέμα.\nΕπίσης, το πώς να κάνω την πλοκή ενδιαφέρουσα είναι ένα ζήτημα που με απασχολεί αρκετά, γι' αυτό βρήκα αυτές τις συμβουλές του τι να κάνουμε και τι όχι, πολύ χρήσιμες.\nΑνώνυμος 29 Ιουλίου 2016 - 9:02 μ.μ.\nΠολύ χρήσιμα όσα έγραψες... Πολύ βοηθητικό το άρθρο... Σε ευχαριστούμε!\nΘα ήθελα να ρωτήσω για την εξέλιξη των χαρακτήρων. Μιλάμε μόνο για τον πρωταγωνιστή και τους δευτερεύοντες χαρακτήρες; Γιατί θα υπάρχουν και κάποιοι με μικρότερο ρόλο που δε θα φανούν ιδιαίτερα και είναι πιο δύσκολο να φανεί κάποια εξέλιξη σε εκείνους. Θεωρείς πως είναι λάθος αυτό;\nΑλεξία Λαμπροπούλου 30 Ιουλίου 2016 - 1:18 μ.μ.\nΟκ... Σίγουρα θα το μελετήσω, γιατί οι πληροφορίες που δίνεις ειναι πολλές για να καταχορυθούν όλες με μια απλή ανάγνωση!!! Σχολείο είσαι!!!...\nΑνώνυμος 4 Αυγούστου 2016 - 3:16 μ.μ.\nαν για εναν μικροτερο χαρακτηρα δεν γραψουμε μια εξελιξη και απλα αναφερθουμε στο λογο που εκανε καλο ή κακο στον πρωταγωνιστη ειναι ελιπες? χρειαζεται να τον ¨εμπλουτισουμε"? ΔΕΣΠΟΙΝΑ Τ.


Η Ακροδεξιά δεν αντιμετωπίζεται με κορόνες και ευχολόγια\nτου Γιάννη Τριάντη - Δημοσίευση 6 Νοεμβρίου 2018, 07:07 / Ανανεώθηκε 6 Νοεμβρίου 2018, 07:07\nΑν επιβεβαιωθούν οι δημοσκοπήσεις, είναι βέβαιο ή πολύ πιθανό να ξυπνήσει πελιδνή η Ευρώπη την επομένη των Ευρωεκλογών\nΗ δημοσκοπική άνοδος της Λεπέν διατηρεί απαιτητικό το ερώτημα «γιατί ρέπει προς την Ακροδεξιά η Ευρώπη;». Ταυτόχρονα, αναρριπίζει φόβους για σεισμικές μεταβολές αν ενισχυθεί δραστικά το φαιό μέτωπο στις ερχόμενες Ευρωεκλογές.\nΕν παρόδω η υπόμνηση για την πρόσφατη δημοσκόπηση στη Γαλλία: Από το 17% τον Αύγουστο, έφτασε στο 21% το κόμμα της Λεπέν, ενώ συνολικά η Ακροδεξιά κέρδισε πέντε μονάδες (από το 25% στο 30%).\nΑλλά, ως γνωστόν, δεν στιγματίζουν μονάχα το σώμα της Γαλλίας οι φαιές κηλίδες. Ευδιάκριτες σχεδόν παντού. Ειτε ως κυβερνώσα δύναμη (Ορμπαν στην Ουγγαρία) είτε ως σημαντικό μέρος του κυβερνητικού όλου ( π.χ. Ιταλία) ή ως φιλόδοξες, νέες παρουσίες (Vox, στην Ισπανία).\nΑκόμη και σε παραδοσιακά ανοιχτές κοινωνίες (Σκανδιναβία, Ολλανδία) η Ακροδεξιά έχει εγκατασταθεί στην κεντρική πολιτική σκηνή με υψηλά εκλογικά ποσοστά.\nΤι συμβαίνει, λοιπόν; Προφανώς δεν ξύπνησαν ένα πρωϊ οι Ευρωπαίοι και είδαν το φώς τους στο πρόσωπο της Ακροδεξιάς. Κάτι βαθύτερο και ουσιαστικό ενυπάρχει και διαρκώς αναπτύσσεται στους κόλπους της Ευρώπης.\nΚάτι που δεν αντιμετωπίζεται με ξόρκια και αναθεματισμούς περί εθνολαϊκισμού. Ούτε με αντιφασιστικές κορόνες και κινητοποιήσεις. Κάτι που είτε αδυνατεί να αναγνώσει το ευρωιερατείο είτε αποτελεί προϊόν των δυναστικών και αντιλαϊκών επιλογών του, οπότε εξ αντικειμένου δεν μπορεί να το αντιμετωπίσει.\nΟλοι συμφωνούν ότι τον άνεμο στα πανιά της Ακροδεξιάς φουσκώνουν η οικονομική κρίση και το Μεταναστευτικό. Και ενώ οι συστημικές δυνάμεις αγρόν αγοράζουν, η Ακροδεξιά εμφανίζεται με άκρως λαϊκές θέσεις στα οικονομικά (ευθεία αντίθεση στις επιλογές των Βρυξελλών από την κυβέρνηση της Ιταλίας).\nΟσο για το Μεταναστευτικό, η Ακροδεξιά επιστρατεύει επίφοβες ευκολίες κλείνοντας τα σύνορα, χωρίς να διερωτάται ή να δίνει λογαριασμό για τους λόγους που έχουν δημιουργήσει το μεταναστευτικό/προσφυγικό ωκεάνιο κύμα.\nΔηλαδή, δεν αγγίζει τις βαρύτατες ευθύνες της Ευρώπης, η οποία υπήρξε έκπαλαι αποικιοκρατική, ληστρική και παρεμβατική (με πολέμους και ενίσχυση εμφυλίων διενέξεων), ωθώντας κοινωνίες της Αφρικής και της Ασίας στην πενία και στην απόγνωση.\nΚάτι σωστό έλεγε τις προάλλες η Μέρκελ. Μίλησε για την ανάγκη να επενδύσει η Ευρώπη σε χειμαζόμενες χώρες, από τις οποίες προέρχεται το μεταναστευτικό ρεύμα.\nΤο είπε αλλά μένει στα χαρτιά. Και ήδη ακούγεται σαν ευχολόγιο, διότι απολύτως τίποτε δεν έχει σχεδιαστεί, τίποτε δεν κινείται προς την κατεύθυνση αυτή.\nΑν επιβεβαιωθούν οι σημερινές δημοσκοπήσεις, είναι βέβαιο ή πολύ πιθανό να ξυπνήσει πελιδνή η Ευρώπη την επομένη των Ευρωεκλογών. Θα έχει μπροστά της το φάντασμα της Ακροδεξιάς. Ενισχυμένο και απειλητικό όσο ποτέ άλλοτε…


Η Inter και η Conte συμφωνούν να χωρίσουν τους δρόμους μεταξύ τους «αμέσως»\nΜέσα σε λίγες εβδομάδες μετά την μεταφορά του Scudetto στο San Siro, ο Ιταλός διευθυντής αποχαιρετά τους Nerazzurri.\nInter Milan έχουν «καταλήξει σε συμφωνία για να χωρίσει τους δρόμους αμέσως» με τον διευθυντή Antonio Conte, σύμφωνα με Fabrizio Romano.\nΟ Conte, ο οποίος είχε ένα επιτυχημένο διετές ξόρκι στο σύλλογο, θα καταβληθεί €7 εκατ. για να καταγγείλει το συμβόλαιό του και να φύγει με «άμεση ισχύ» από την Inter, τη φημισμένη δημοσιογράφο που ενημερώνεται σε ξεχωριστή δημοσίευση στο Twitter.\nΟ 51χρονος οδήγησε την ομάδα σε τερματισμό δεύτερης θέσης Serie A και τελικό Europa League στην πρώτη του σεζόν. Κατάφερε να τερματίσει το 10ετές τρόπαιο της Inter την ξηρασία αυτή τη θητεία καθώς τους καθοδήγησε στον πρώτο τίτλο της Serie A σε μια δεκαετία.\nΕίναι ουσιαστικά η δύσκολη οικονομική κατάσταση του συλλόγου πίσω από το διαζύγιο με τον Κόντε. Σύμφωνα με πληροφορίες, ο αντιπρόεδρος Στίβεν Ζανγκ ζήτησε από τον διευθυντή να μειώσει το μισθολογικό του μισθό κατά περίπου 20 τοις εκατό. Επιπλέον, ο Zhang ήθελε να συγκεντρώσει έως και €100 εκατομμύρια από τις πωλήσεις παικτών αυτό το καλοκαίρι.\nΟ Ιταλός μάνατζερ, από την άλλη πλευρά, ήθελε να ενισχύσει την ομάδα του πριν από την επόμενη σεζόν και ήταν απρόθυμος να χάσει κανέναν από τους βασικούς παίκτες του. Αυτή η διαφορά απόψεων υποτίθεται ότι τον οδήγησε να αποφασίσει το μέλλον του βρίσκεται μακριά από το Σαν Σίρο.\nΟ Ρομάνο ανέφερε επίσης ότι ο διευθυντής του Λάτσιο Σιμόν Ινζάγκι και ο πρώην αρχηγός της Γιουβέντους Μαξιμιλιάνο Αλέγκρι είναι μεταξύ των υποψηφίων που θα αναλάβουν την Ίντερ.


Ερωτήματα για μία δημοσκόπηση που αφορά τον Δήμο Χανίων – HANIA.news\nΠολύς λόγος τις τελευταίες εβδομάδες στα Χανιά αναφορικά με τις δημοσκοπήσεις. Εκείνες που έχουν ήδη γίνει για λογαριασμό υποψηφίων δημάρχων, αλλά, κυρίως, για εκείνη που παρουσίασε πριν από ένα, περίπου, μήνα το zarpanews.gr. Δημοσκόπηση που διενήργησε η εταιρεία MRB HELLAS S.A. (Αριθμός Μητρώου ΕΣΡ: 3).\nΔεν στέκομαι καθόλου στα δημοσκοπικά αποτελέσματα. Αυτά θα επιβεβαιωθούν ή θα διαψευστούν την Κυριακή στις κάλπες. Όπως, άλλωστε, κατά το παρελθόν, πολλές δημοσκοπήσεις διαφόρων εταιρειών έχουν επιβεβαιωθεί, αλλά κι έχουν διαψευστεί.\nΘα σταθώ, όμως, στη διαδικασία και στον χρόνο δημοσιοποίησης της δημοσκόπησης και θα απευθύνω δύο συγκεκριμένα ερωτήματα, τόσο προς την εταιρεία MRB HELLAS S.A., όσο και προς τον Σύνδεσμο Εταιρειών Δημοσκόπησης και Έρευνας Αγοράς.\nΗ δημοσκόπηση, σύμφωνα με όσα ανακοινώθηκαν δημόσια, πραγματοποιήθηκε από τις 6 έως τις 12 Απριλίου 2019. Σε αυτήν, μετρήθηκαν ξεχωριστά, ως υποψήφιοι δήμαρχοι Χανίων, ο κ. Γρηγόρης Αρχοντάκης και η κα Νάνσυ Αγγελάκη. Τέσσερις (4) ημέρες πριν από την έναρξη της συγκεκριμένης δημοσκόπησης, ο κ. Αρχοντάκης και η κα Αγγελάκη είχαν ανακοινώσει επίσημα ότι ενώνουν δυνάμεις, ενώνουν συνδυασμούς, με επικεφαλής τον κ. Γρηγόρη Αρχοντάκη (δείτε ΕΔΩ).\nΕρώτημα: Είναι ορθό, δημοσκοπικά, επιστημονικά, αν και είναι γνωστό τέσσερις (4) ημέρες πριν από την έναρξη της δημοσκόπησης ότι δεν θα είναι, τελικά, υποψήφια δήμαρχος Χανίων η κα Νάνσυ Αγγελάκη, να «μετράται» κανονικά από την εταιρεία;\nΗ δημοσκόπηση ολοκληρώθηκε στις 12 Απριλίου 2019. Το σκέλος, ωστόσο, που αφορούσε τον Δήμο Χανίων (δημοτικές εκλογές) δημοσιεύτηκε… δεκατέσσερις (14) ημέρες μετά! Στις 26 Απριλίου 2019.\nΕρώτημα: Λίγες εβδομάδες πριν από τις δημοτικές εκλογές, με τον χρόνο της προεκλογικής περιόδου να είναι εξαιρετικά «πυκνός» και τα νέα δεδομένα (ανακοίνωση υποψηφιοτήτων, θέσεων κ.λπ.) συνεχή, με ό,τι αυτό συνεπάγεται, είναι ορθό να δημοσιεύονται (26 Απριλίου 2019) τα αποτελέσματα μιας δημοσκόπησης είκοσι ημέρες μετά την έναρξη διενέργειάς της (6 Απριλίου 2019) και δεκατέσσερις ημέρες μετά την ολοκλήρωσή της (12 Απριλίου 2019);\nΤο συγκεκριμένο ερώτημα είναι… μάλλον ρητορικό. Και τούτο διότι, στο Νόμο 3603 (ΦΕΚ Α’ 188/8.8.2007, «Ρύθμιση θεμάτων δημοσκοπήσεων»), στο άρθρο 7, παράγραφος 4 αναφέρονται τα εξής: «Το χρονικό διάστημα μεταξύ της έναρξης συλλογής των στοιχείων και της ημερομηνίας δημοσιοποίησης των αποτελεσμάτων της δημοσκόπησης δεν μπορεί να υπερβαίνει τις δεκαπέντε (15) ημέρες».\nΜε λίγα λόγια, η εν λόγω δημοσκόπηση θα έπρεπε, με βάση την κείμενη νομοθεσία, να έχει δημοσιευτεί το αργότερο έως τις 21 Απριλίου 2019.\nΣε κάθε περίπτωση, σε αυτά τα δύο ερωτήματα η εταιρεία MRB HELLAS S.A. και ο Σύνδεσμος Εταιρειών Δημοσκόπησης και Έρευνας Αγοράς οφείλουν να απαντήσουν. Δημόσια και ξεκάθαρα. Διότι υπάρχει η αίσθηση σε σημαντικό τμήμα της τοπικής κοινωνίας των Χανίων ότι το χρήσιμο «εργαλείο» της δημοσκόπησης «εργαλειοποιείται» με συγκεκριμένες στοχεύσεις. Αλλά αυτό είναι ένα άλλο μεγάλο θέμα συζήτησης.\nΚαι κάτι τελευταίο: Ακούω αρκετούς υποψηφίους δημάρχους Χανίων να κάνουν λόγο -όχι δημόσια- γι’ αυτό ακριβώς: για «εργαλειοποίηση» του «εργαλείου» της δημοσκόπησης. Να τους ενημερώσω ότι οι συζητήσεις αυτές δεν έχουν κανένα -μα κανένα- απολύτως νόημα, καμία ουσία, από τη στιγμή που δεν εντάσσονται με λόγο σαφή και καθαρό στη δημόσια «σφαίρα», στον δημόσιο διάλογο. Αναρωτιέμαι: Γιατί δεν το πράττουν;\nΔΗΜΟΣΚΟΠΗΣΕΙΣ ΣΤΑ ΧΑΝΙΑ\nΣΥΝΔΕΣΜΟΣ ΕΤΑΙΡΕΙΩΝ ΔΗΜΟΣΚΟΠΗΣΗΣ ΚΑΙ ΕΡΕΥΝΑΣ ΑΓΟΡΑΣ\nΑλέξης Τσίπρας: Ο Αρναουτάκης θα βγει με τα... τσαρούχια από την πρώτη Κυριακή


Τις συνέπειες των Γαλλικών πυρηνικών δοκιμών παραδέχτηκε ο Φρανσουά Ολάντ - Newsbomb - Ειδησεις - News\nΚΟΣΜΟΣ 23 Φεβ 2016 23:51\nΤις συνέπειες των Γαλλικών πυρηνικών δοκιμών παραδέχτηκε ο Φρανσουά Ολάντ\nΟ πρόεδρος της Γαλλίας Φρανσουά Ολάντ παραδέχτηκε σήμερα κατά την επίσκεψή του στο Παπεέτε ότι οι πυρηνικές δοκιμές που πραγματοποίησε η χώρα του μεταξύ 1966 και 1996 στη Γαλλική Πολυνησία είχαν "συνέπειες" στο περιβάλλον και την υγεία.\nΟ πρόεδρος Ολάντ ανακοίνωσε επίσης ότι "θα επανεξεταστούν οι αιτήσεις αποζημίωσης των θυμάτων των πυρηνικών δοκιμών".\nΓενικότερα, ο Ολάντ παραδέχτηκε "επίσημα" τη συμβολή της Πολυνησίας στη γαλλική δύναμη πυρηνικής αποτροπής. "Αυτή τη συνδρομή, αυτή που προσφέρατε μέσω των πυρηνικών δοκιμών, θέλω να την αναγνωρίσω επίσημα σήμερα, ενώπιόν σας". Χωρίς τη Γαλλική Πολυνησία, "η Γαλλία δεν θα είχε εξοπλιστεί με πυρηνικά όπλα και συνεπώς με δύναμη αποτροπής", τόνισε και πρόσθεσε ότι με την ευκαιρία της επίσκεψής του στο αρχιπέλαγος θέλει να "γυρίσει τη σελίδα του πυρηνικού ζητήματος".\nΟ Ολάντ ήθελε να δώσει "πολιτική απάντηση" στους Πολυνήσιους που πιστεύουν ότι αυτές οι δοκιμές είναι η αιτία των πολλών κρουσμάτων καρκίνου στο αρχιπέλαγος.\nΗ Γαλλική Πολυνησία είναι ο δεύτερος σταθμός της επίσκεψης του Φρανσουά Ολάντ στο Νότιο Ειρηνικό. Πρώτος σταθμός μιας περιοδείας 45.000 και πλέον χλμ. στην περιοχή ήταν τα γαλλικά νησιά Ουαλίς και Φουτουνά. Ο Ολάντ είναι ο πρώτος πρόεδρος της Γαλλίας που επισκέπτεται το Ουαλίς τα τελευταία 37 χρόνια. 'Οσο για το Φουτουνά, είναι η πρώτη φορά που το μικρό ηφαιστειακό νησί υποδέχθηκε πρόεδρο. "Είστε προσηλωμένοι στη Δημοκρατία, το θελήσατε. Είστε επίσης η έκφραση της γαλλικής ποικιλομορφίας", είπε ο Ολάντ κατά τη διάρκεια παραδοσιακής τελετής.


GRSAIL: 2 Αυγ 2010\nΗ Κίνα δεν είναι παρά ελάχιστα εξαρτημένη από τις εξαγωγές της (ή ... Το πάπλωμα και ο καυγάς)\nΑξίζει να προσέξετε την ελάχιστη εξάρτηση της κινέζικης οικονομίας (α) από τις εξαγωγές της και (β) από την εσωτερική κατανάλωση. Σημασία επίσης έχει και η μεγάλη βαρύτητα στις εσωτερικές επενδύσεις (υποδομές, βιομηχανία, εκπαίδευση κλπ).\nΗ σταθερή τοποθέτηση της εσωτερικής κατανάλωσης σε δεύτερη μοίρα από τις Κινεζικές κυβερνήσεις των τελευταίων δεκαετιών αποτελεί και την ειδοποιό διαφορά της Κινεζικής Οικονομίας σε σχέση με το σύνολο των Δυτικών Οικονομιών.\nΟι περισσότεροι οικονομικοί αναλυτές συμφωνούν ότι η Κίνα θα ξεπεράσει το Αμερικανικό ΑΕΠ κατά το 2017 ενώ κατά το 2030 το Κινεζικό ΑΕΠ θα είναι υπερδιπλάσιο αυτού των ΕΠΑ (!)\nΜήπως τελικά γι αυτό γίνεται όλος ο καυγάς; (θα επανέλθω ...)\nPosted by grsail at 8/02/2010 10:29:00 μ.μ. Δεν υπάρχουν σχόλια:\nΑν υπήρχε κατηγορία τραγελαφικό, εκεί θα κατατάσσονταν το παρακάτω βίντεο. Κάτι λιγότερο από 3 λεπτά αρκούν, για να διαπιστώσει κανείς τα τεράστια κενά του οικονομικού συστήματος των ελευθέρων αγορών. Το μεγάλο ρητορικό ερώτημα που γεννάται αφορά κατά πόσο τα κενά προέκυψαν ή σχεδιάστηκαν από τους σοφούς της οικονομίας.\nΕυχαριστούμε το χρήστη vasoula2908 για τη μεταγλώτιση και το βίντεο.\nPosted by grsail at 8/02/2010 10:08:00 μ.μ. Δεν υπάρχουν σχόλια:\nΗ Κίνα δεν είναι παρά ελάχιστα εξαρτημένη από τις ...


«Πάρτι» του Θρύλου στο γήπεδο και στις εξέδρες (vid) - Ποδόσφαιρο - gavros.gr\nΔευτέρα, 8 Απριλίου 2019 - 18:24\n«Ερυθρόλευκη» μαγεία στο Αγρίνιο. Ο Ολυμπιακός ήταν καταιγιστικός κόντρα στον Παναιτωλικό, παίρνοντας μία εμφατική νίκη με 5-0 για την 27η αγωνιστική του ελληνικού πρωταθλήματος.\nΟι Πειραιώτες χάζεψαν κόσμο στο Αγρίνιο, παίζοντας μπαλάρα, την ώρα που οι ΓΑΥΡΟΙ είχαν δημιουργήσει το δικό τους πάρτι στις εξέδρες του γηπέδου, μη σταματώντας να φωνάζουν για την αγαπημένη τους ομάδα.\nΔείτε μέσα από την παρακάμερα που ετοίμασε το Olympiacos TV την φανταστική εμφάνιση των «ερυθρόλευκων» μέσα στον αγωνιστικό χώρο, αλλά και τον εκπληκτικό κόσμο του Θρύλου.\nΟ μεσοεπιθετικός του Ολυμπιακού ήταν φανταστικός στο Αγρίνιο, δείχνοντας για ακόμη μία φορά την τεράστια κλάση του, «χαζεύοντας» τους αντιπάλους του και κάνοντας χαρούμενους τους συμπαίκτες του.\nΤα… γκολ που έψαχνε!\nΟ Έλληνας μεσοεπιθετικός συνεχίζει να εντυπωσιάζει με τις εμφανίσεις του, έχει σκοράρει 4 τέρματα σε 7 ματς με τη φανέλα του Ολυμπιακού στο πρωτάθλημα, δίνοντας στον Πέδρο Μαρτίνς κάτι που έψαχνε, το γκολ από τις θέσεις των εξτρέμ.


Δίχρωμη κρέμα ψυγείου με βανίλια και πορτοκάλι - Ντίνα Νικολάου\nHome/Recipes/δίχρωμη κρέμα ψυγείου βανίλια-πορτοκάλι\nAuthor: dina nikolaou Cooking Method: Ψυγείο-Κατάψυξη Cuisine: Ελληνική Courses: Γλυκά, Μους - Κρέμες - Ζελέ, Παγωτά - Semifreddo - Ψυγείου Recipe Keys: β βανιλια δ διχρωμη κ κρεμα π πορτοκαλι\nΔυσκολία: Beginner Prep Time 15 min Cook Time 10 min Rest Time 1 min Total Time 26 mins Best Season: Suitable throughout the year\nΣε μια κατσαρόλα βάζω τον κρύο χυμό και το κορν φλάουρ. Ανακατεύω με το σύρμα να διαλυθεί και προσθέτω τη ζάχαρη. Βάζω την κατσαρόλα στη φωτιά και μαγειρεύω για 6-8 λεπτά ανακατεύοντας μέχρι να δέσει η κρέμα. Αποσύρω από τη φωτιά και την αφήνω να γίνει χλιαρή.\nΒάζω το γάλα σε μια κατσαρόλα και προσθέτω το κορν φλάουρ. Ανακατεύω μέχρι να διαλυθεί μέσα στο γάλα χωρίς να υπάρχουν σβόλοι. Προσθέτω την κρέμα γάλακτος, τη ζάχαρη και τη βανίλια και βάζω την κατσαρόλα στη φωτιά. Μαγειρεύω σε μέτρια φωτιά για 6-7 λεπτά μέχρι να δέσει.\nΣτρώνω με μεμβράνη μια μακρόστενη φόρμα για κέικ. Βάζω τις δύο κρέμες σε δύο κανάτες και αδειάζω σε μικρές δόσεις εναλλάξ μέσα στη φόρμα. Σκεπάζω τη φόρμα με μεμβράνη και βάζω στο ψυγείο για 3 ώρες τουλάχιστον, μέχρι να παγώσει.\nΜε τη βοήθεια της μεμβράνης, αναποδογυρίζω την κρέμα σε μια πιατέλα και στολίζω με φέτες πορτοκάλι.\nKeywords: δίχρωμη κρέμα ψυγείου βανίλια-πορτοκάλι\nFile under βανιλιαδιχρωμηκρεμαπορτοκαλιψυγειου\nγ γιαουρτι δ δροσερο ε εύκολο ζ ζελε κ καλοκαιρινο κ κερασια κ κρεμα γαλακτος π πανακοτα\nS semifreddo α αβοκαντο β βασιλικο φ φραουλες\n1 hr 16 mins Beginner\nγ γαλατοπιτα ζ ζαχαρουχο γαλα μ μαρμελαδα φραουλα π πιτα φ φραουλες φ φραουλογαλατοπιτα φ φυλλο κρουστας


Τρόμος στην Ρωσία: Πυροδοτήθηκε βόμβα σε ορθόδοξο σχολείο – Δύο τραυματίες - Greek Wire\nΑρχική ΔΙΕΘΝΗ Τρόμος στην Ρωσία: Πυροδοτήθηκε βόμβα σε ορθόδοξο σχολείο – Δύο τραυματίες\nΤρόμος στην Ρωσία: Πυροδοτήθηκε βόμβα σε ορθόδοξο σχολείο – Δύο τραυματίες\nΕιδήσεις: Ένας 18χρονος απόφοιτος ορθόδοξου σχολείου στην πόλη Σερπούχοβ της Ρωσίας πυροδότησε τη βόμβα μέσα στο σχολείο, με αποτέλεσμα να τραυματιστεί ο ίδιος και ένας 15χρονος, σύμφωνα με τις αρχές της περιφέρειας της Μόσχας.\n«Σήμερα στις 08:24 τοπική ώρα (07:24 ώρα Ελλάδας) ένας 18χρονος απόφοιτος μπήκε στο χώρο του ορθόδοξου σχολείου που βρίσκεται δίπλα στο μοναστήρι Βλαντίτσνι Βεντένσκι στην πόλη Σερπούχοφ και πυροδότησε τα εκρηκτικά που έφερε», εξήγησαν οι αρχές.\nΣύμφωνα με τα πρώτα στοιχεία, τραυματίστηκαν ο δράστης κι ένας 15χρονος. Η αστυνομία απομάκρυνε τους εκπαιδευτικούς και τους μαθητές από το σχολείο.\nΟι επιθέσεις με βόμβες και τα περιστατικά ένοπλων επιθέσεων στα σχολεία ήταν σπάνια στη Ρωσία, όμως τα τελευταία χρόνια έχουν αυξηθεί, ωθώντας τον Ρώσο πρόεδρο Βλαντίμιρ Πούτιν να αυστηροποιήσει τη νομοθεσία για την οπλοκατοχή.\nΗ αστυνομία απομάκρυνε τους εκπαιδευτικούς και τους μαθητές από το σχολείο, σημείωσε το υπουργείο, ενώ πρόσθεσε ότι ο απολογισμός των θυμάτων «διευκρινίζεται».\nΤα ρωσικά πρακτορεία ειδήσεων Ria Novosti, Tass και Interfax μετέδωσαν ότι έως και επτά άνθρωποι έχουν τραυματιστεί, επικαλούμενα αστυνομικές πηγές τις οποίες δεν κατονομάζουν.\nΣύμφωνα με τον περιφερειακό κυβερνήτη Αντρέι Βορομπίοφ, «γιατροί έχουν αναλάβει τα παιδιά που έχουν τραυματιστεί και δεν απειλείται η ζωή τους».\nΦονική χρονιά το 2021\nΤο 2021 ήταν μια ιδιαίτερα φονική χρονιά.\nΤο πιο πρόσφατο περιστατικό σημειώθηκε στη Μόσχα όταν ένας άνδρας σκότωσε δύο ανθρώπους και τραυμάτισε ακόμη τέσσερις σε κέντρο εξυπηρέτησης πολιτών στη ρωσική πρωτεύουσα.\nΌμως τα περισσότερα περιστατικά σημειώνονται σε σχολικά ιδρύματα.\nΣτις 20 Σεπτεμβρίου ένας φοιτητής σκότωσε έξι ανθρώπους και τραυμάτισε τουλάχιστον 28 άλλους όταν άνοιξε πυρ σε πανεπιστήμιο της Περμ, μια πόλη στην κεντρική Ρωσία, προτού τραυματιστεί από τα πυρά των αστυνομικών και συλληφθεί. Αυτός διέθετε άδεια οπλοφορίας, ενώ, σύμφωνα με τα γραπτά του, μόνο του κίνητρο ήταν να σκοτώσει.\nΝωρίτερα, στις 11 Μαΐου 2021, ένας 19χρονος άνδρας είχε ανοίξει πυρ στο παλιό του σχολείο στο Καζάν, μια ρωσική δημοκρατία στο Ταταρστάν επίσης στην κεντρική Ρωσία, με αποτέλεσμα να σκοτώσει εννέα ανθρώπους. Ο δράστης, που συνελήφθη, διέθετε άδεια για ημιαυτόματο όπλο.\nΤο πιο αιματηρό περιστατικό στην πρόσφατη ιστορία της Ρωσίας σημειώθηκε τον Οκτώβριο του 2018, όταν ένας μαθητής λυκείου σκότωσε 19 ανθρώπους προτού αυτοκτονήσει σε σχολείο του Κερτς, μια πόλη στην ουκρανική χερσόνησο της Κριμαίας, την οποία προσάρτησε το 2014 η Ρωσία.\nΤότε ο Πούτιν είχε κατηγορήσει «την παγκοσμιοποίηση», εκτιμώντας ότι το φαινόμενο των μαζικών πυροβολισμών στα σχολεία προέρχεται από τις ΗΠΑ.\nΠροηγούμενο άρθροΣοκ στην Θεσσαλονίκη: Γυναίκα άνοιξε πυρ σε ζαχαροπλαστείο\nΕπόμενο άρθρο«Dr Kontos»: Νέα προφυλάκιση στον «ψευτογιατρό» για ξέπλυμα βρώμικου χρήματος\n«Πόλεμος» ανακοινώσεων Δύσης-Ρωσίας για την Ουκρανία\nΟ Μπιλ Γκέιτς προειδοποιεί για πανδημίες χειρότερες από αυτήν της Covid-19\nΛαγκάρντ: Η Ευρώπη δεν είναι ΗΠΑ σε σχέση με τον πληθωρισμό\nALERT : Στυλιανίδης: «Μόνο οι απαραίτητες μετακινήσεις κατά τις επόμενες 48...


ΑΕΚ: Πιο soft από βούτυρο | Κερκίδα\nΟ Βαγγέλης Αρναούτογλου γράφει στο sport24.gr για το (αγωνιστικά) χειρότερο βράδυ της ΑΕΚ την τελευταία πενταετία, ακόμα πιο απογοητευτικό και από εκείνη την ήττα στο «Καραϊσκάκης» με τον Δέλλα στον πάγκο της.\nΓια την εικόνα της ΑΕΚ το απόγευμα του Σαββάτου στο ΟΑΚΑ, υπάρχουν τρεις εξηγήσεις: α) Η κακή αγωνιστική ημέρα όλων. β) Η έλλειψη νεύρου και αποφασιστικότητας, τα ντέρμπι δεν κερδίζονται με κορδελίτσες, αρώματα, φρου-φρου και φιοριτούρες, αλλά μέσα από μάχες. γ) Η υπεροψία μιας ομάδας που δεν μέτρησε σωστά τον αντίπαλό της, νομίζοντας ότι τον έχει του χεριού της.\nΤο πρώτο είναι αποδεκτό και μπορεί να συμβεί στον καθένα, ακόμα και συνολικά. Το δεύτερο και το τρίτο ωστόσο, είναι σημάδια ανεπίτρεπτα κι εν πολλοίς αποτρεπτικά για ομάδα η οποία θέλει να κάνει πρωταθλητισμό. Είναι δε πολύ ανησυχητικό σημάδι αυτό της υπεροψίας, διότι ήταν το στοιχείο που η συγκεκριμένη παρέα, είχε πετάξει πέρυσι στα σκουπίδια. Αν όντως φέτος το εμφανίζει ως κομμάτι του (νέου; – συγκυριακού;) εαυτού της, έστω κι αν αυτό συμβαίνει περιστασιακά, τότε υπάρχει (σοβαρό) πρόβλημα.\nΟυδείς νίκησε χωρίς να παίξει. Επίσης, ουδείς πήρε ντέρμπι με τέτοια soft νοοτροπία, πιο μαλακή και από το λιωμένο βούτυρο. Χαμένες μονομαχίες, έλλειψη πάθους και αποφασιστικότητας, παιδικά λάθη που, κακά τα ψέμματα, η ΑΕΚ δεν έκανε πέρυσι με τέτοια συχνότητα. Στα ντέρμπι καθόλου! Μείναμε να λέμε ότι στην Τούμπα το σκορ αδικεί την πρωταθλήτρια, βάσει της εικόνας που παρουσίασε εκεί, των χαμένων ευκαιριών της, των δοκαριών και της ξεχωριστής ικανότητας του Πρίγιοβιτς στο γκολ. Γιατί δεν λέμε επίσης ότι:\nα) Στην Τούμπα, η ομάδα παρουσίασε μια πρωτόγνωρη αμυντική (εν συγκρίσει πάντα με τα περυσινά δεδομένα) αφέλεια, την οποία εξακολουθεί να εμφανίζει σε όλα τα δύσκολα ματς του πρωταθλήματος και του Τσάμπιονς Λιγκ. Παιδαριώδη λάθη, ανύπαρκτες αλληλοκαλύψεις, εμφανή κενά μεταξύ των γραμμών, έλλειψη συνοχής και συμπάγειας.\nβ) Στον αγώνα με τον Ολυμπιακό, Η Ένωση σώθηκε στο 90′ από την κεφαλιά του Μπακασέτα και στο 94′ από την παροιμιώδη αστοχία του Φετφατζίδη ο οποίος δεν πετυχαίνει τριαξονικό φορτηγό με μπάλα γυμναστηρίου από μισό μέτρο, πετώντας τη με τα χέρια. Ας θυμηθούμε επίσης πόσο αφελώς δέχεται τη φάση η ΑΕΚ, σε ένα χρονικό σημείο που θα έπρεπε να «καταπιεί τη μπάλα».\nγ) Στο ματς με τον ΠΑΟ, αποχωρεί με τον έναν βαθμό της ισοπαλίας και φωνάζει «ευχαριστώ» που είτε επειδή φοβήθηκαν να νικήσουν, είτε επειδή είναι χαμηλό το ταβάνι της αποτελεσματικότητάς τους, οι «εκτελεστές» των συγκεκριμένων φάσεων ξόδεψαν τρεις μεγάλες ευκαιρίες στο τελευταίο κομμάτι του αγώνα. Στο σημείο δηλαδή που η θεωρητικά καλύτερη και πιο ποιοτική ομάδα έπρεπε να κυριαρχήσει, δεχόταν απανωτές φάσεις λες και επρόκειτο για σύλλογο που παλεύει για την παραμονή. Σκληρή η αλήθεια, όμως τέτοια ήταν η εικόνα της ΑΕΚ.\nΗ «ΝΕΚΡΟΨΙΑ» ΘΑ ΔΕΙΞΕΙ\nΟυδείς παραγνωρίζει ότι στα περισσότερα εφετινά ματς, η Ένωση είναι πιο ελκυστική στο μάτι σε σχέση με πέρυσι, ούτε ότι πέτυχε έναν βασικό στόχο το καλοκαίρι, αυτόν της εισχώρησης στους ομίλους του Champions League. Η αναγνώριση στον Ουζουνίδη γι αυτήν την καλωπιστική μετάλλαξη και το ευρωπαϊκό επίτευγμα, είναι δεδομένη. Αντιστοίχως όμως, πρέπει να του καταλογιστούν και οι ευθύνες για το γεγονός ότι η ΑΕΚ δεν έχει σταυρώσει νίκη σε τρία ντέρμπι ενώ θα μπορούσε να είχε αποχωρήσει από αυτά με ακόμα λιγότερους από τους μόλις δύο βαθμούς που «τσίμπησε».\nΕκείνος είναι επίσης ο υπόλογος για όλη αυτή τη σκόνη που έχει σηκωθεί γύρω από τον Μάνταλο, αν πρέπει να παίζει πάντα βασικός, σε ποιους χώρους θα πρέπει να χρησιμοποιείται, αν ενδεχομένως θα είναι προτιμότερο να μείνει περισσότερο στον πάγκο για να προφυλαχθεί και να ηρεμήσει. Εκείνος πρέπει να διαπιστώσει αν αυτή θα είναι μια ορθή τακτική ή αν ο παίκτης βοηθιέται περισσότερο με το να αγωνίζεται. Το ανάθεμα πέφτει στον ποδοσφαιριστή, σε ένα βαθμό δικαίως, διότι υπάρχουν όντως ματς στα οποία, εκτός του ότι δεν είναι καλός, εξωτερικεύει έναν νευρικό και γκρινιάρικο χαρακτήρα που δεν αρέσει σε κανέναν.\nΣτο τέλος της ημέρας ωστόσο, υπεύθυνος είναι εκείνος που τον εμφανίζει στο γήπεδο. Όπως και για όλες τις επιλογές στο βασικό σχήμα. Φτάσαμε στο σημείο να διαβάζουμε αστειότητες περί κλίκας του Μάνταλου. Η κατάσταση ξεφεύγει… Ακριβώς σε αυτό το σημείο, ο άνθρωπος που τη «μαζεύει» και την επαναφέρει στην κανονικότητα, πρέπει να είναι ο προπονητής. Ουδείς άλλος μπορεί να ευθύνεται πέραν του ανθρώπου που αποφασίζει ποιοι θα παίξουν και ποιοι όχι. Αυτός είναι υπόλογος απέναντι στην ομάδα, όχι μεμονωμένα ο κάθε ποδοσφαιριστής επειδή δεν βρίσκεται σε καλό φεγγάρι.\nΑν ο Μάνταλος δεν πρέπει να παίζει, τότε να μην παίζει. Αν δεν πρέπει να ξεκινά στα άκρα, τότε να μην ξεκινά στα άκρα. Αν χαραμίζεται στις πτέρυγες, τότε ας χρησιμοποιηθεί στον άξονα. Αυτός είναι ο προπονητής, αυτός αποφασίζει. Αυτός οφείλει να «φτιάξει» τους παίκτες και να τους παρουσιάσει πολεμιστές και όχι «κυρίες» σε τέτοια ματς. Αν θεωρεί ότι δεν εκτελούν τις εντολές του, τότε υπάρχει ο πάγκος, επίσης και η εξέδρα. Για όλους! Το είπε και ο Μελισσανίδης, αναφερόμενος στον προπονητή, αλλά πιστεύω ότι ισχύει για κάθε έναν ξεχωριστά. Στο τέλος της χρονιάς, η «νεκροψία» θα δείξει.


Off-Road.gr • Προβολή θέματος - TAT 2008\nαπό superspy » 21 Ιαν 2008, 20:17\nΗ απουσία πέτρας – βράχων σε συνδυασμό με τα αστείρευτα κρυστάλλινα νερά, το πυκνό δάσος, τα ποτάμια, τις καταπράσινες πλαγιές αλλά και τα γραφικά χωριά γεμάτα φιλικούς και φιλόξενους κάτοικους εγγυούνται την ονείρωξη του τετρακίνητου!\nΌπως πάντα το Off-Road.gr, λάτρης της περιπέτειας, θα σας μεταφέρει τον παλμό του μοναδικού αυτού αγώνα.\nΓιατί να συμμετέχεις στο ΤΑΤ 2008;\nΓιατί τρελαίνεσαι και μόνο στην ιδέα του ατελείωτου παιχνιδιού με τη λάσπη, μέσα στον Ιούλιο!\nΓιατί... που αλλού θα κάνεις 500 χιλιόμετρα χωρίς να βρεις ούτε μία πέτρα;\nΓιατί γουστάρεις τα ζόρια!\nΓιατί το τετρακίνητο σου ψοφάει και αυτό για τις παραπάνω καταστάσεις!\nΓιατί στην Ελλάδα δεν σου έχει δοθεί η ευκαιρία ακόμα να περάσεις ένα ποτάμι της «προκοπής».\nΓιατί θες να βρεθείς στον τελευταίο παράδεισο πρασίνου στην Ευρώπη, μαζί με άλλους 100 «πυροβολημένους» που ψοφάνε για περιπέτεια όπως και εσύ!\nΣχετικό άρθρο: http://www.off-road.gr/article1216.html\nΤελευταία επεξεργασία από superspy και 09 Ιαν 2009, 22:27, έχει επεξεργασθεί 1 φορά/ες συνολικά\nαπό superspy » 28 Ιαν 2008, 12:55\nΗ πρώτη ομάδα για το ΤΑΤ 2008 ετοιμάζεται....\nΣτην extreme θα συμμετέχουν:\nDTA 4X4 Team\nΓιώργος Πέτραινας - Κολύβας Κώστας: Range Rover Bobtail\nΆγγελος Γεωργίου - Πολ Κολύβας: Mitsubishi Pajero\nαρκετοί είναι και αυτοί που ετοιμάζονται να δούν τον αγώνα από κοντά...\nαπό iatros » 15 Ιουν 2008, 19:04\nΚατ΄αρχήν εύχομαι σε όλους τους αγωνιζόμενους καλή επιτυχία στον αγώνα, μα αποκομίσουν όσο το δυνατόν περισσότερες εμπειρίες και να διασκεδάσουν όσο μπορούν περισσότερο.\nΊσως κάποια χρονιά να μπορέσω και εγώ να λάβω μέρος που είναι ένα από τα όνειρά μου. Λόγω επαγγελματικών αλλά και οικογενειακών υποχρεώσεων προς το παρόν μου είναι αδύνατον. Αγαπώ πολύ αυτήν την χώρα και τους κατοίκους της γιατί εκτός των σπουδών κατάφερα να περάσω εκεί 8 χρόνια από την ζωή μου πολύ όμορφα και αξέχαστα.\nΣε όλους τους αγωνιζόμενους αλλά και στους συνοδούς εύχομαι και πάλι με όλη μου την καρδιά πολύ τύχη που είναι απαραίτητη και καλή επιτυχία.\nαπό Shaka » 15 Ιουν 2008, 21:32\nΕυχαριστούμε πολύ για τις ευχές σου. Τις θέλουμε! Πάμε για να αποκομίσουμε εμπειρία .. και θα σας τη μεταφέρουμε μετά χαράς. Πάμε να διασκεδάσουμε και να "ανοίξει" το μάτι μας... Σίγουρα τα πράγματα είναι διαφορετικά απ' ότι στην Ελλάδα. Αγωνιστικά και οργανωτικά.\nΕκ μέρους και των 4 τεσσάρων πληρωμάτων\nαπό jimny » 16 Ιουν 2008, 12:33\nΓιώργο , Κώστα , Αγγελε , Πολ\nΚαλή διασκέδαση κατ'αρχήν και καλή επιτυχία στη συνέχεια!!!\nΚαι όλο το team που θα ακολουθήσει\nΝα περάσετε καλά και να μας μεταφέρετε και εμάς το κλίμα\nΠου θα ζήσετε\nαπό Dr.Format » 17 Ιουν 2008, 11:58\nαπό superspy » 17 Ιουν 2008, 12:46\nΆμα κάνει ότι βρέξει κιόλας...... εκεί θα μείνουμε!\nΌλα τα παιδιά είναι γεμάτα κέφι και το μόνο που τους απασχολεί είναι η διασκέδαση. Αυτό είναι καλό (να επιστρέψουν και τα αυτοκίνητα σε ένα κομμάτι...\nΨήνεται κανείς για ένα αποχαιρετιστήριο απόγευμα πριν τον αγώνα;\nαπό vagelis » 17 Ιουν 2008, 13:25\nsuperspy έγραψε: Άμα κάνει ότι βρέξει κιόλας...... εκεί θα μείνουμε!\nΕγω ψηνομαι αν ειναι μετα φαγητου.\nαπό Shaka » 17 Ιουν 2008, 17:36\nΔευτέρα πρωί, τα αυτοκίνητα αναχωρούν για Ρουμανία\nΚυριακή λέμε να πάμε μία βόλτα. Είναι κατά 30% σίγουρο μέχρι τώρα καθώς τρέχουμε γενικά για διάφορα πράγματα (ο Σπύρος ξέρει... )\nΑν κανονίσετε κάτι μπορεί να έρθουμε να σας βρούμε, ή να βρείτε εσείς εμάς.\nαπό jdelis » 17 Ιουν 2008, 19:41\nShaka έγραψε: Δευτέρα πρωί, τα αυτοκίνητα αναχωρούν για Ρουμανία\nΆντε Γιώργο, καλή τύχη (σε όλα...!).\nαπό heroicentaur » 22 Ιουν 2008, 13:32\nΚαλα να περασουν στα παιδια και ειδικα στους Παύλος Γιαβής - Δημοσθένης Καζαγλής στην Open που αν με θυμουντε ειχαμε παει μια ωραια διαδρομη στον Μαραθωνα περσυ (εκει με τον εργατη στην μεγαλη ανηφορα χιχιιχιχχι)\nαπό Pav » 23 Ιουν 2008, 20:19\nΕυχαριστούμε heroicenatur ήταν και η παρθενική βόλτα του landie αν θυμάμαι καλά!!!!όλα είναι έτοιμα τα αυτοκίνητα φορτώνονται την Τετάρτη και εμείς Παρασκευή θα είμαστε στην Deva ελπίζω να μην ξεχάσαμε κάτι!!!!\nΕγγραφή: 16 Φεβ 2007, 17:26\nαπό Shaka » 24 Ιουν 2008, 21:07\nΣήμερα το πρωί τα αυτοκίνητα (DTA 4x4 Team) φορτώθηκαν και είναι καθ'οδόν για Ρουμανία. Εμείς αναχωρούμε οδικώς Πέμπτη βράδυ ή Παρασκευή πρωί. Του χρόνου πρέπει να έρθεις κι εσύ μαζί με τον Βασιλόπουλο... (να δω και τι ταίρι θα βρεις...)\nαπό jdelis » 24 Ιουν 2008, 21:20\nShaka έγραψε: Γιάννη ευχαριστούμε...!\nΜακάρι να τα καταφέρω. Ζηλεύω...!\nαπό pantg » 30 Ιουν 2008, 15:32\nμετά από σημερινή τηλεφωνική επικοινωνία με τον Σπύρο και τον Μάριο έχουμε την ακόλουθη ενημέρωση.\nΚαι οι δύο ελληνικές ομάδες που συμμετέχουν βρίσκονται στην 9 θέση στις κατηγορίες τους.\nΠιό συγκεκριμένα στην EXTREME κατηγορία η ομάδα DTA 4X4 Team με τον Γιώργο Πέτραινα μαζί με τον Κώστα Κολύβα να οδηγούν το Range Rover Bob Tail με δεύτερο πλήρωμα τους Άγγελο Γεωργίου - Πολ Κολύβα με Mitsubishi Pajero βρίσκεται στην 9η θέση με 26 πληρώματα να συναγωνίζονται σήμερα.\nΣτην Open η DustBall Trophy Team με τους Δημήτρη Ταλούμη / Γιώργο Καράμαλη με LR90 με δεύτερο πλήρωμα τους Παύλο Γιαβή – Δημοσθένη Καζαγλή επίσης με LR90 βρίσκονται επίσης στην 9η θέση με 12 πληρώματα να συναγωνίζονται στην κατηγορία αυτή.\nΓια εμάς τους LandRoverάδες και άλλο ένα χαρμόσυνο νέο καθώς τα 8 στα 10 αυτοκίνητα στο φετινό TAT είναι Land Rovers !!!!!!!\n(επιτέλους είδαν το φώς τους οι διαγωνιζόμενοι και διάλεξαν σωστά???? <χιχιχιχιχι>)\nΟι ευχές μας και οι σκέψεις μας είναι μαζί με τα παιδιά που συμμετέχουν με τα ελληνικά χρώματα. Μακάρι να περάσουν καλά, να διασκεδάσουν, να μην έχουν ζημιές στα αυτοκίνητα και να είναι ασφαλείς και τους περιμένουν πίσω στην Ελλάδα με τα καλύτερα δυνατά αποτελέσματα γενικής και των κατηγοριών τους.\nΣπύρο και Μάριε ευχαριστούμε για την ενημέρωση.


Πακέτο Αρχαρίων - Rules-Chess-Strategies\nΕδώ θα βρείτε το πακέτο μαθημάτων για όλες τις σειρές αρχαρίων ώστε να σας δώσει το τέλειο ξεκίνημα στην σκακιστική σας καριέρα. Αυτές είναι: Αρχάριος-800 Μαθητευόμενος-1000 Άπειρος-1100 Νεοφώτιστος 1200 Με την εγγραφή σας στο πακέτο μπορείτε να αποκτήσετε τα μαθήματα με μεγάλη έκπτωση. Η κ ...Περισσότερα\nΕδώ θα βρείτε το πακέτο μαθημάτων για όλες τις σειρές αρχαρίων ώστε να σας δώσει το τέλειο ξεκίνημα στην σκακιστική σας καριέρα. Αυτές είναι:\nΜε την εγγραφή σας στο πακέτο μπορείτε να αποκτήσετε τα μαθήματα με μεγάλη έκπτωση. Η κανονική τιμή από τα μαθήματα είναι: Αρχάριος-800 = 99 €, Μαθητευόμενος-1000 = 109 €, Άπειρος-1100 = 119 €, Νεοφώτιστος 1200=129 € Σύνολο = 456 €.\nΑποκτώντας όμως όλα τα μαθήματα αμέσως μπορείτε να τα έχετε στην προνομιακή τιμή των 199 €. Επίσης σημειώστε ότι θα έχετε πρόσβαση για 2 χρόνια, αντί για 1 που έχουν συνήθως οι σειρές μαθημάτων.\nΣημείωση: Εάν θέλετε να αποκτήσετε τα μαθήματα με διαφορετικό τρόπο, όχι με PayPal, τότε παρακαλώ στείλτε μήνυμα εδώ.


MasterChef: Οι πρώτοι 6 που μπαίνουν στο σπίτι και πώς να φτιάξετε «πατάτες φουσκωτές» | LiFO\nΜίνα Κακανιά 30.1.2021 | 11:00\nΩς παρορμητική που είμαι, έχω ξεχωρίσει ήδη ποιον θα υποστηρίξω με σθένος φέτος. Τη Μαρία! Τι κορίτσι είναι αυτό;\n30.1.2021 | 11:00\nΑΥΤΟ ΗΤΑΝ! Οι πρώτες auditions ολοκληρώθηκαν!\nKαι έχουμε ήδη τους πρώτους έξι παίκτες που έχουν εξασφαλίσει την είσοδό τους στο σπίτι. Κι άλλους δεκαπέντε που θα ξαναδιαγωνιστούν μεταξύ τους, για μία ακόμα φορά, σαν δεύτερη ευκαιρία, σε μελλοντικά επεισόδια στο τελικό bootcamp!\nΜας είχαν προϊδεάσει ότι όλα θα είναι διαφορετικά αυτήν τη σεζόν και περίμενα κι εγώ να δω φαντασμαγορικές αλλαγές. Παίξαμε «Βρείτε τις 5 διαφορές στις δύο εικόνες» καθώς το βλέπαμε το παιχνίδι και μηδέν εις το πηλίκον.\nΗ μόνη αλλαγή που διάβασα βρίσκεται πίσω από τις κάμερες, καθώς food stylist της εκπομπής αναλαμβάνει ο καταξιωμένος σεφ Αλέξανδρος Χαραλαμπόπουλος. Oι παίκτες του ριάλιτι είναι απίστευτα τυχεροί που θα μάθουν από τους καλύτερους μέντορες/δάσκαλους, τον σεφ Χαραλαμπόπουλο και, βέβαια, τον καθιερωμένο πια σεφ Νίκο Θωμά πώς να δημιουργούν και να διακοσμούν, πώς να στήνουν ένα πιάτο και όλα τα μυστικά της επαγγελματικής κουζίνας που αν δεν έμπαιναν στο παιχνίδι, ίσως ποτέ δεν θα τα διδάσκονταν δωρεάν. Έχω πει ότι το να ενταχθείς στο «MasterChef» είναι σαν να έκανες ένα Master στη μαγειρική, ακόμα κι αν δεν έχεις τελειώσει σχολή.\nΠρος το παρόν, από τους παίκτες που πήραν ποδιές, τα κορίτσια σκίζουν. Καιρός μας δεν ήταν;\nΔιαφορά είδα, όμως, στη συμπεριφορά των κριτών. Ίσως να είναι και σκηνοθετική, δεν λέω.\nΤο κυπαρίσσι στον κήπο της καρδιάς μου, Πάνος Ιωαννίδης, έχει γλυκάνει απίστευτα πολύ! Αισθάνομαι ότι είναι πολύ πιο ξεκούραστος από πέρσι, μάλλον λόγω κορωνοϊού. Δεν είναι μόνο τα χαμόγελα που απλόχερα μας χάρισε αλλά και η κρίση του απέναντι στους παίκτες.\nΟ θείος Λεό για μένα είναι έτοιμος να κάνει την τελική στροφή και να ασχοληθεί πια μόνο με τη μουσική. Αν ήμουν παραγωγός, θα του είχα προτείνει ήδη εκπομπή μουσικής στην τηλεόραση. Το Samano Radio σκίζει κι εκείνος συνεχίζει να μας εκπλήσσει με τις γνώσεις του. «Μουσική Βιβλιοθήκη» είναι ο άνθρωπος, τι να λέμε τώρα;\nΤο τραγούδι «Πρώτο φθινόπωρο» του Βαγγέλη Κορακάκη μάς χάρισε με το που ξανανταμώσαμε.\nΌ,τι φαντάστηκα ήταν απάτη\nκι αν κάτι έλπιζα, έχει χαθεί\nτέτοιο φθινόπωρο μην ξαναρθεί\nΤέτοιο φθινόπωρο με πανδημία, όντως να μην ξανάρθει, σεφ!\nΤο αφιέρωσε στο πιάτο της βουδίστριας Χριστίνας, που πήρε μάλιστα και την πολυπόθητη ποδιά, και παρουσίασε το πιάτο της σαν να ήταν δασκάλα στο «Εμείς και ο κόσμος».\nΤέλος, ο σεφ Κοντιζάς. Έχει φύγει εντελώς πλέον η μάσκα της περσόνας του αυστηρού Sensei και έχει γίνει η γλυκιά φατσούλα από τα Άνω Πορόια.\nΩς παρορμητική που είμαι, έχω ξεχωρίσει ήδη ποιον θα υποστηρίξω με σθένος φέτος. Τη Μαρία! Τι κορίτσι είναι αυτό; Σεμνή, ταπεινή, με μάτια γεμάτα όρεξη για τη μαγειρική. Το πιάτο της, με το που το είδα, έτρεξαν τα σάλια μου!\nΠρος το παρόν, από τους παίκτες που πήραν ποδιές, τα κορίτσια σκίζουν. Καιρός μας δεν ήταν; Με τόσα που γράψαμε πέρσι, νομίζω ότι η παραγωγή έλαβε το μήνυμα.\nΗ Ηρώ, τι τυπάκι τρελό είναι αυτό; Την πάω με σφαίρες την τσαούσα Κρητικιά. Έχει αυτοπεποίθηση που σπάει κόκαλα ξεκοκαλισμένης πάπιας.\nΗ Μαρίνα, πάλι, να αφήσει το οκτάμηνο για να πάει στο «MasterChef»; Ελπίζω η διαφήμιση να βοηθήσει το εστιατόριο που έχει μαζί με τον σύζυγό της.\nΟ Κωνσταντίνος πολύ μου άρεσε επίσης. Το πιάτο του, μοντέρνο, πρωτότυπο, με προχωρημένες τεχνικές. Ελπίζω στο μέλλον να μας δείξει πολλά πιάτα που θα μας κάνουν να μείνουμε με το στόμα ανοιχτό.\nΒουλιμία για τηλεόραση ή ξεκαθάρισμα λογαριασμών, Στέφανε;\nΆφησα τελευταίο τον Στέφανο. Ο άνθρωπος αυτός είχε πάει στο ριάλιτι μαγειρικής του λατρεμένου σεφ Τσιοτίνη, είχε κερδίσει το πρώτο βραβείο, αλλά προφανώς δεν του έφτασε! Θέλει να πάρει κι άλλο. Να θυμίσω ότι κριτής σ' εκείνον τον τελικό ήταν ο σεφ Ιωαννίδης. Επίσης, στην τελική τριάδα ήταν ο Σταύρος Βαρθαλίτης, ο οποίος έχασε από τον Στέφανο. Βουλιμία για τηλεόραση ή ξεκαθάρισμα λογαριασμών, Στέφανε;\nΑν ήμουν σεναριογράφος τηλενουβέλας, θα έκανα πολλά σενάρια. Αλλά επειδή είμαι μια απλή τηλεθεάτρια εν μέσω πανδημίας, δεν επικροτώ ότι στερήθηκε κάποιο άλλο νέο παιδί μια ευκαιρία. #γνώμη_μου.\nΔεν αναλύω τους παίκτες που θα ξαναπάνε στα bootcamps, για να μη μακρηγορώ. Έχω σημειώσει κάποιους που μου άρεσαν και κάποιους που δεν μου άρεσαν. Θα τους κρίνουμε στο μέλλον. Στενοχωρήθηκα πιο πολύ όμως, και βάζω ένα το κρατούμενο, που δεν έβαλαν στο παιχνίδι τη Νίνα. Σαφώς ήταν εξαιρετικό το πιάτο της και το έκριναν αυστηρά επειδή ήταν, λέει, μόνο ένα ταρτάρ. Το πιάτο της ήταν πίνακας ζωγραφικής και η ίδια ταμάμ για να μπει στο παιχνίδι. Αλλά, τηλεόραση βλέπουμε. Αυτό που έγινε με τη Νίνα μάς το θύμισε. Δεν πρόκειται περί διαγωνισμού του Chef's Club. Η τηλεθέαση κερδίζει, όχι η γεύση.\nΠOΣΟ ΧΑΡΗΚΑ που η Μαρία έκανε μια τόσο παλιά παραδοσιακή γαλλική συνταγή και την πέτυχε. Έδειξε πόσο είχε κοπιάσει για να φτάσει στα bootcamps. Σχεδόν δεν το πίστευα. Τόσο, που ρώτησα για να βεβαιωθώ τι έβλεπα. Για κάποιον λόγο η παραγωγή δεν έγραψε τίτλους στα πιάτα που βλέπαμε. Είναι κι αυτό, ως φαίνεται, κομμάτι των «αλλαγών».\nΟι φουσκωτές πατάτες, οι «Pommes soufflées», είναι σίγουρα ο πιο δύσκολος τρόπος παρασκευής πατάτας και πρέπει να ξέρεις πολύ καλά να μαγειρεύεις για να τις πετύχεις. Βρήκα μια συνταγή στο αγαπημένο μου βιβλίο γαλλικής κουζίνας της Madame Saint-Ange του 1925.\nΑλλά τελικά σας δίνω τη συνταγή του 1976, από το βιβλίο του Paul Bocuse, «La cuisine du marché» (σελ. 363).\nΚαθαρίζουμε τις πατάτες, χωρίς να τις πλύνουμε. Τις κόβουμε σε φέτες πάχους 3 mm, οπωσδήποτε με μαντολίνο, καθώς έχει μεγάλη σημασία να έχουν όλες το ίδιο πάχος. Μετά τις σχηματίζουμε με στρογγυλό τσέρκι, για να έχουν όλες ακριβώς το ίδιο μέγεθος. Τις πλένουμε σε δροσερό νερό, στραγγίζουμε και στεγνώνουμε πολύ καλά με πετσέτα.\nΕτοιμάζουμε δύο φριτέζες, με δύο διαφορετικές θερμοκρασίες. Η πρώτη να έχει 150 βαθμούς και η δεύτερη 190 βαθμούς. Στην πρώτη θα τηγανίσουμε τις πατάτες για περίπου 7 λεπτά. Ανακατεύουμε το λάδι συχνά, κουνώντας το καλάθι μπρος-πίσω με προσοχή, γιατί δεν θέλουμε να τραυματίσουμε τις πατάτες. Μόλις αναδυθούν στην επιφάνεια, τις μαζεύουμε προσεκτικά με τρυπητή κουτάλα-αράχνη και μόλις στραγγίξουν λίγο, τις βουτάμε αμέσως στη δεύτερη φριτέζα, όπου έχουμε σταθμίσει τη θερμοκρασία στους 190 βαθμούς. Εκεί οι πατάτες θα χρυσίσουν και θα φουσκώσουν. Τις αφαιρούμε και τις τοποθετούμε σε απορροφητική πετσέτα. Σερβίρουμε αμέσως με πλούσιο θαλασσινό αλάτι.\nΓεύση / Σταύρος Βαρθαλίτης: Άλλη μια χρονιά που ένας Κυκλαδίτης κερδίζει το MasterChef\nTV & Media / Το MasterChef 5 ξεκινά με πολλές αλλαγές: Ποιοι θα μπουν απευθείας στο σπίτι


Επώδυνη δισκοκήλη; Η δισκοπλαστική με discogel είναι η λύση\nΗ σπονδυλική στήλη είναι η σειρά οστών που στηρίζει ολόκληρο το σώμα μας και υποστηρίζει την στάση μας αλλά και τις κινήσεις των άκρων. Έτσι οποιαδήποτε πάθηση την επηρεάζει μπορεί να αποδειχθεί ιδιαίτερα επώδυνη και ενοχλητική αλλά και να επιδεινώσει σημαντικά την ποιότητα της ζωής μας.\nΣε αυτές τις παθήσεις συγκαταλέγεται και η δισκοκήλη, μία συχνή πάθηση που επηρεάζει τους μεσοσπονδύλιους δίσκους. Οι μεσοσπονδύλιοι δίσκοι είναι μαλακοί δακτύλιοι με ινώδες περίβλημα και μαλακό πηκτοειδή πυρήνα, που λειτουργούν σαν μαξιλαράκια και απορροφούν τους κραδασμούς ανάμεσα στα οστά, αποτρέποντας ταυτόχρονα τη φθορά τους.\nΩστόσο υπάρχουν φορές που ο πηκτοειδής πυρήνας προβάλει έξω από το ινώδες περίβλημα του δίσκου, αναιρώντας ουσιαστικά το ρόλο του ως «φυσικού αμορτισέρ» και δημιουργώντας σοβαρή ενόχληση και πόνο στον ασθενή. Αυτό συμβαίνει συνήθως λόγω ηλικίας, κακής στάσης ή ανθυγιεινού τρόπου ζωής.\nΣε αυτή την περίπτωση μπορούμε να μιλάμε για δισκοκήλη και απαιτείται άμεση αντιμετώπιση της από έναν εξειδικευμένο γιατρό. Ενώ στο παρελθόν η διαδικασία αυτή γινόταν με ανοικτή επέμβαση, πλέον η ιατρική έχει προχωρήσει αρκετά και η ιδανική θεραπεία για την δισκοκήλη είναι η δισκοπλαστική με discogel, ένα πρωτοποριακό υλικό με θαυματουργά αποτελέσματα για τέτοιες παθήσεις.\nΑυτή η ελάχιστα επεμβατική μέθοδος έγκειται στην ενέσιμη χορήγηση του discogel μέσα στον μεσοσπονδύλιο δίσκο που πάσχει. Η ειδική γέλη προσκολλάται στον πηκτοειδή πυρήνα και καθώς «στεγνώνει» τον τραβάει ξανά στο εσωτερικό του μεσοσπονδύλιου δίσκου αντιμετωπίζοντας οριστικά την δισκοκήλη.\nΗ δισκοπλαστική με τη χρήση discogel είναι εξαιρετικά αποτελεσματική και μάλιστα αποτελεί πλέον την κορυφαία προτιμώμενη μέθοδο αντιμετώπισης της δισκοκήλης σε ασθενείς κάθε ηλικίας.


Ξανά στους “8” η Κ18 του Φοίνικα! - Peristeri Academies\nΓια δεύτερη συνεχόμενη χρονιά, η Κ18 του Φοίνικα Περιστερίου παίρνει το εισιτήριο της πρόκρισης για την οκτάδα των λιγότερο ισχυρών της ΕΠΣΑ.\nΠέρσι το πέτυχε στο γήπεδο του Ρουφ, φέτος στο “σπίτι” της, στο κεντρικό γήπεδο των αθλητικών εγκαταστάσεων της Χωράφας, όπου “λύγισε” στη διαδικασία των πέναλτι τον Απόλλωνα Χαλανδρίου (2), με 4 εύστοχες εκτελέσεις έναντι 2 (2-2 η κανονική διάρκεια).\nΗ ομάδα του Δημήτρη Χιώτη, έχοντας απουσίες βασικών ποδοσφαιριστών λόγω σχολικών εκδρομών (Γιώτης Σ., Φωτόπουλος, Σκόδρας, Χάβαρης), ενισχύθηκε με στελέχη της Κ16 και κατέθεσε από το πρώτο σφύριγμα την αποφασιστικότητά της να προχωρήσει στον θεσμό.\nΔύο φορές προηγήθηκε με γκολ του Ρότα (9′ και 24′), αλλά ισάριθμες ισοφαρίστηκε με γκολ του Βαρελα (19′ και 33′) και παρά τις ευκαιρίες που παρουσιάστηκαν στην επανάληψη για εκ νέου προβάδισμα και πρόκριση στην κανονική διάρκεια, το 2-2 παρέμεινε και οδηγηθήκαμε στη διαδικασία των πέναλτι.\nΔιαιτητής: Κατελανάκης. Βοηθοί: Μόσχος, Σπυρέλης.\nΦΟΙΝΙΚΑΣ: Πάπα, Κύρτσιος, Γιώτης Φ., Τριαντάφυλλος, Φούντο, Μίλε, Πατέλης, Φακιδάρης, Ρότα, Κουτούπης, Βάββας (Κολοβός, Κόμνας, Μπούζο, Γιαννόπουλος (έπιασε και πέναλτι), Γέροντας, Καντάρης).\nΑΠΟΛΛΩΝ ΧΑΛ.: Τρουπάκης, Μπαρμπρούτης, Νίκας, Ζονικάι, Σκόντζος Ν., Παπαιωάννου, Βλασσόπουλος, Πσυχαράκης Ν., Βαρελας, Αλαφοστέργιος, Πσυχαράκης Ι. (Κατσαρέλιας, Δασκαλάκης, Ζάχος, Καγεμπάι, Τεφλεντζής, Σκόντζος Κ.).\nΚ16: Τα ζευγάρια στη φάση των “24”


Τα πάντα για nook - Digital Life!\nby Christine Kitsati Η επιστροφή της Barnes & Noble, ή, αν προτιμάτε, η απάντησή της στις πρόσφατες ανακοινώσεις της Amazon, αλλά και το... iPad της Apple. Τα Nook HD και Nook HD+ είναι τα νέα tablets που ανακοίνωσε η εταιρεία σε media event που διοργάνωσε στη Νέα Υόρκη, οι οποίες διαθέτουν βελτιωμένα ανταγωνιστικά χαρακτηριστικά, ελαφριά κατασκευή και προσιτή […] 26 Σεπτεμβρίου 2012 at 11:32 πμ\nΜειώσεις τιμών στα Nook Color και Nook Tablet από τη Barnes & Noble\nby Δημήτρης Θωμαδάκης Αν μάθαμε κάτι από το Kindle Fire, από το Nook Tablet, ακόμα και από το Google Nexus 7, είναι ότι ο κόσμος λατρεύει τα Android tablets... αρκεί να μην αδειάζουν την τσέπη του. Έτσι η Barnes & Noble ανακοίνωσε ότι μειώνει ακόμα περισσότερο τις τιμές για τα μοντέλα Nook Color και Nook Tablet. Το Nook […] 12 Αυγούστου 2012 at 10:11 μμ\nby Δημήτρης Θωμαδάκης Πριν από λίγες μέρες, ξεκλειδώθηκε ο bootloader για το Nook tablet της Barnes & Noble. Έτσι ο developer με το ψευδώνυμο Nemith, βρήκε την ευκαιρία να εγκαταστήσει μία πρώιμη έκδοση του Ice Cream Sandwich στη συσκευή. Το συγκεκριμένο firmware είναι «ευγενική προσφορά» της ομάδας CyanogenMod, και προς το παρόν προσφέρει πολύ περιορισμένη λειτουργικότητα. Εκτός αυτού, […] 14 Ιανουαρίου 2012 at 08:21 μμ


Reuters: Νεκρός ο μακελάρης του Βερολίνου σε ανταλλαγή πυροβολισμών στο Μιλάνο - protionline.grprotionline.gr\nΔημοσιεύτηκε στις 23/12/2016\nΟι εν λόγω πληροφορίες δεν έχουν επιβεβαιωθεί. Το ANSA επισημαίνει ότι ο ύποπτος δεν είχε πάνω του ταυτοποιητικά έγγραφα.\nΟ 24χρονος Αμρί πιστεύεται ότι είναι οπλισμένος και επικίνδυνος. Η επίθεση σε χριστουγεννιάτικη αγορά της γερμανικής πρωτεύουσας στοίχισε τη ζωή σε 12 ανθρώπους.\nΤο πρωί, η εφημερίδα Bild δημοσίευσε οπτικό υλικό που εικονίζει τον Αμρί να στέκεται έξω από τζαμί του Βερολίνου λίγες ώρες μετά το χτύπημα.\nΚυκλοφοριακές ρυθμίσεις στο Αίγιο\nΚάλαντα στο Δημαρχείο από το 1ο Γυμνάσιο Αιγίου


Σεισμός ταρακούνησε το πρωί τη Λαμία.\nΟ σεισμός έγινε ιδιαίτερα αισθητός στη Λαμία και σε άλλες περιοχές της Φθιώτιδας και της Θεσσαλίας.\nΑκολούθησε και δεύτερη σεισμική δόνηση, στις 7:32′, μικρότερης έντασης, 3,0 Ρίχτερ.\nΤο επίκεντρο σύμφωνα με το Εθνικό Αστεροσκοπείο είναι κοντά στο Πολυδένδρι Δομοκού, 23 χλμ βορειοανατολικά της Λαμίας, με εστιακό βάθος μόλις δυο χιλιόμετρα.\nΆγιος Ανδρέας: Ο Εορτασμός στην Μητρόπολη ΆρτηςΜητρόπολη Άρτης: Ορκωμοσία 2018 ΣΤ' ΕΣΣΟ στο Κέντρο Νεοσυλλέκτων Άρτας


Θέατρο: Σεργιάνι με τον Μάνο Κανναβό και μια μπομπονιέρα σε μια σιωπηλή λίμνη στη Σεβίλλη | Zappit\nHome / Ψυχαγωγία / Θέατρο: Σεργιάνι με τον Μάνο Κανναβό και μια μπομπονιέρα σε μια σιωπηλή λίμνη στη Σεβίλλη\nΚυριακή, 19.12.2021, 17:45\nΕκλεκτές προτάσεις για το θέατρο σας φέρνουμε και αυτή την εβδομάδα, μέσα από το zappIT, που σίγουρα θα προσφέρουν τροφή για σκέψη και συζήτηση στην έξοδο σας. Την πρώτη, μάλιστα, έχω την χαρά να την συμπαρουσιάσω με τον Μάνο Κανναβό που σκηνοθετεί την ιστορία του Βασίλη Τσιγκριστάρη, Μπομπονιέρα ή Πως έλυσα τα θέματα μου.\nΜπομπονιέρα ή Πως έλυσα τα θέματα μου, του Βασίλη Τσιγκριστάρη\nΤετάρτη και Πέμπτη στον Πολυχώρο Vault\n«Από τον τίτλο του έργου καταλαβαίνουμε ότι επικρατεί το λευκό. Oι ήρωες βρίσκονται σ’ ένα γάμο, λευκές μπομπονιέρες, λευκό νυφικό, λευκά φώτα. Αυτό προστάζει η παράδοση και όσο ανατρεπτικά ή εναλλακτικά και αν θέλουν να είναι τα ζευγάρια, όταν αποφασίζουν να παντρευτούν, υποκύπτουν σε κάποια στερεότυπα» μου εξηγεί ο Μάνος Κανναβός για το πρωτότυπο έργο του αγαπητού φίλου, Βασίλη Τσιγκριστάρη. Ποιες γραμμές ωστόσο θέλησε να ακολουθήσει σκηνοθετικά; «Εστίασα δραματουργικά στην επιμονή των ηρώων να υπερασπιστούν τα δικά τους στερεότυπα που έχουν διαμορφώσει δια βίου ασυνείδητα τους χαρακτήρες τους και συγχρόνως στις αναπάντεχες συναισθηματικές ανατροπές που μπορεί να συμβούν μέσα από τυχαίες συναναστροφές και να χρωματίσουν τον λευκό καμβά. Οι σχέσεις των ηρώων που προκύπτουν από τρισδιάστατους πραγματικούς ανθρώπους, όχι τύπους, ήταν το κύριο μέλημα μου. Είχα διαρκώς στο μυαλό μου ότι σκηνοθετώ μια κωμωδία. Με ενδιέφερε να αναδείξω το χιούμορ του έργου αλλά δεν θεωρούσα ότι έχω υποχρέωση να βρω τον τρόπο που θα κάνω τους θεατές να γελάσουν. Ήθελα οι άνθρωποι που θα έρθουν να μας δουν, να παρακολουθήσουν την ιστορία και να ακολουθήσουν τις συναισθηματικές εναλλαγές των ηρώων. Τελικά η μπομπονιέρα μας έγινε ένα πολύχρωμο στολίδι που τα χρώματα εναλλάσσονται και μπερδεύονται μεταξύ τους, ένα ουράνιο τόξο ίσως να είναι το σύμβολό μας».\nΣε μια κοινωνία που αισιόδοξα αλλάζει συνεχώς, πόσες αλήθειες όμως μπορούν να ειπωθούν μέσα από το πρίσμα της κωμωδίας; «Η κωμωδία για μένα είναι ένα γόνιμο περιβάλλον να ειπωθούν τα πιο σκληρά πράγματα με τον πιό αβίαστο τρόπο. Η κωμωδία δεν είναι μόνο αστείες ατάκες που κάνουν τον κόσμο να γελάει. Είναι ιστορίες ανθρώπων σε ακραίες συνθήκες που αυτό που βιώνουν είναι τόσο ισχυρό και μεγάλο που για να το αντέξει ο θεατής γελάει. Η κοινωνία όντως αλλάζει συνεχώς, πλέον δεν είναι αποδεκτό να κοροιδευουμε ή να υπονομεύουμε ανθρώπους πάνω στη σκηνή, χρειάζεται να ψάξουμε να βρούμε έναν πιο ουσιαστικό κώδικα για να κάνουμε χιούμορ. Η μπομπονιέρα αναφέρεται στην κοινωνική υποχρέωση της γυναίκας να παντρευτεί και να κάνει παιδιά, στη δυσκολία της κοινωνίας να αφομοιώσει την διαφορετικότητα, στο δικαίωμα της προσωπικής επιλογής, στην υποκρισία του φαίνεσθαι και κυρίως στη ουσία της αποδοχής. Θεωρώ ότι αξίζει τον κόπο να προσπαθήσουμε να βρούμε τον τρόπο να μιλήσουμε ουσιαστικά για όλα αυτά μέσα από το πρίσμα της κωμωδίας».\n«Τα πρόσωπα του έργου, τα οποία υποδύονται ο Τάσος Δέδες, ο Αστέρης Κρικώνης και η Νατάσα Σφενδυλάκη είναι τόσο μοναχικά και συναισθηματικά απομονωμένα που η πανδημία και τα lockdowns θα ήταν η ιδανική συνθήκη να αισθανθούν ασφαλείς, αλλά δεν εστίασα καθόλου στην κρίση της πανδημίας. Δεν αφορά το έργο και δεν υπάρχουν και αναφορές μεσα σε αυτό. Σίγουρα όμως δουλέψαμε επηρεασμένοι από αυτή τη συνθήκη, χαρούμενοι που ήμασταν δημιουργικοι μετά από σχεδόν δύο χρόνια, ανήσυχοι και φοβισμένοι για τα επακόλουθα της πανδημίας τόσο σε προσωπικό όσο και σε κοινωνικό επίπεδο. Αν και ο Βασίλης Τσιγκριστάρης έγραψε το έργο πριν περίπου έξι χρόνια, που η πανδημία ήταν επιστημονική φαντασία, βλέπουμε μέσα σε αυτό ανθρώπους κλεισμένους στον εαυτό τους, φοβισμένους να δυσκολεύονται να αναλάβουν την ευθύνη, να επιτρέψουν στους εαυτούς τους να γίνουν μέρος του συνόλου. Μπορούμε να πούμε ότι ήταν προφητικό. Αυτά τα αισθήματα δεν τα δημιούργησε η πανδημία, προϋπήρχαν και αναδείχθηκαν μέσα από τη συνθήκη της πανδημίας» υπογραμμίζει ο Μάνος Κανναβός για αυτό το δεύτερο, ανανεωμένο ανέβασμα της παράστασης.\nΘα ρωτήσω, τέλος, ορμώμενος και από τον υπότιτλο της δουλειάς, αν αποχωρώντας από την φιλόξενη αίθουσα του Πολυχώρου Vault στην ήσυχη πλευρά του Βοτανικού, θα μπορούσε ο θεατής να έχει… λύσει μέρος των προσωπικών του θεμάτων. «Όχι, σίγουρα όχι» μου διευκρινίζει με σαφήνεια ο ηθοποιός και σκηνοθέτης. «Το θέατρο θέτει ερωτήματα, δεν δίνει απαντήσεις ούτε λύσεις. Όποιος θέλει να λύσει τα θέματά του χρειάζεται να αφιερώσει χρόνο, ενέργεια, να ενδοσκοπησει και να κάνει ότι ο καθένας θεωρεί λυτρωτικό για τον εαυτό του. Αυτό που θέλω να πάρει ο θεατής αποχωρώντας είναι μία ευχάριστη αίσθηση, να φύγει με καλή διάθεση και ελπίζω να του έχουμε δώσει την αφορμή να ανακαλέσει στιγμές κάποια στιγμή μέσα στην καθημερινότητα του. Αυτό επιθυμώ να καταφέρει η παράσταση, για τα υπόλοιπα, παιδιά στον ψυχολόγο μας».\nΟ κουρέας της Σεβίλλης, του Μπομαρσέ\nΤετάρτη έως Κυριακή στο θέατρο Ακροπόλ\nΜια καλοκουρδισμένη παράσταση για όλη την οικογένεια απλώνει η Σοφία Σπυράτου στη σκηνή του κεντρικού θεάτρου. Κωμική, φασαριόζικη και ονειροπόλα ενσωματώνοντας σύγχρονα στοιχεία και ταξιδεύοντας το θεατή μέσα από μία γλώσσα σημερινή. Ισχυροί συνοδοιπόροι, στο υπέροχο πρωταγωνιστικό δίδυμο του Βασίλη Χαραλαμπόπουλου και του Φάνη Μουρατίδη, είναι οι πρωτότυπες μελωδίες του Μιλτιάδη Παπαστάμου καθώς και τα σκηνικά και τα κοστούμια που φέρουν την υπογραφή του Μανόλη Παντελιδάκη και ισορροπούν ανάμεσα στο κλασικό και το σύγχρονο.\nΠλάι στους δύο πρωταγωνιστές που οργώνουν με μαεστρία την σκηνή και τους ζηλεύεις πραγματικά για την χημεία τους, ένας δεκαεπταμελής θίασος που αποτελείται από ηθοποιούς, χορευτές, τραγουδιστές, μουσικούς καθώς και ζωντανή ορχήστρα.\nΌσο για την ιστόρια; Το 1775 στις παρυφές της Γαλλικής επανάστασης ο Καρόν ντε Μπομαρσέ εμπνεόμενος από το διαφωτισμό και τα κηρύγματα του Βολταίρου, του Ρουσσώ και επηρεασμένος εκτός των άλλων από τον Μολιέρο και τον Μαριβώ γράφει το περίφημο έργο που ανεβαίνει στο θέατρο με πρωτοφανή επιτυχία. Στη συνέχεια μεταμορφώνεται από τον Τζοακίνο Ροσίνι σε μια από τις πιο διάσημες όπερες παγκοσμίως. Ο περίφημος Φίγκαρο εμφανίζεται για πρώτη φορά στη θεατρική πινακοθήκη ως ένας μυθικός χαρακτήρας τυχοδιώκτη πονηρού καταφερτζή αλλά και ονειροπόλου, ο οποίος ήταν προάγγελος μιας επανάστασης που έμελλε να αλλάξει τον κόσμο.\nΣτην ιστορία του «Κουρέα της Σεβίλλης» μπαίνει ανάμεσα στη διαμάχη του γέρο Ντοτόρε Μπαρτόλο και του νεότερού του κόμη Αλμαβίβα, που μάχονται για το ποιος θα καταφέρει να παντρευτεί την πανέμορφη Ροζίνα. Παρά τις μάταιες προφυλάξεις του Μπαρτόλο, ο Φίγκαρο με τα πανέξυπνα τεχνάσματά του καταφέρνει να κερδίσει ο αριστοκράτης κόμης Αλμαβίβα την πανέμορφη Ροζίνα και ως εκ τούτου στο τέλος να νικήσει ο έρωτας. Προσθέστε την στην ατζέντα σας καθώς θα χαρίσετε ένα πολύ όμορφο βράδυ διασκέδασης στον εαυτό σας!\nΣιωπηλή Λίμνη, του Νταβίντ Ντεσόλα\nΠέμπτη έως Κυριακή στο θέατρο Επί Κολωνώ\nΜια βαθιά συγκινητική και ανθρώπινη ιστορία, τρεις έξοχοι ερμηνευτές στη σκηνή υπό την υποδειγματική καθοδήγηση της Ελένης Σκότη.\nΟ Όσκαρ, ένας καθηγητής που δεν διδάσκει πια εξαιτίας μιας τραυματικής εμπειρίας στο σχολείο που εργαζόταν, δέχεται μετά από παρότρυνση ενός αγαπημένου του δασκάλου να αναλάβει τη μελέτη ενός μαθητή, παιδιού μιας παράξενης μα γοητευτικής γυναίκας που προσπαθεί και εκείνη να αντιμετωπίσει τα δικά της τραύματα. Η εξέλιξη όμως δεν θα είναι η αναμενόμενη και οι ιστορίες των τριών αυτών ηρώων θα συναντήσουν η μία την άλλη με φόντο μια σιωπηλή λίμνη.\nΣπουδαία σκηνική στιγμή για την Παναγιώτα Βλαντή, που κατορθώνει να ντύσει με πολύ λεπτά χρώματα τον ρόλο της πλάι στον εξαίσιας ποιότητας συμπρωταγωνιστή της και αγαπημένο φίλο, Θανάση Κουρλαμπά. Ο Χάρης Τσιτσάκης συμπληρώνει άριστα την ερμηνευτική τριάδα σε μια ιστορία που δεν θα πρέπει να χάσει κανείς θεατρόφιλος.\nΒΑΣΙΛΗΣ ΧΑΡΑΛΑΜΠΟΠΟΥΛΟΣ ΘΑΝΑΣΗΣ ΚΟΥΡΛΑΜΠΑΣ ΘΕΑΤΡΟ ΜΑΝΟΣ ΚΑΝΝΑΒΟΣ ΠΑΝΑΓΙΩΤΑ ΒΛΑΝΤΗ ΦΑΝΗΣ ΜΟΥΡΑΤΙΔΗΣ


Ενίσχυση με Ντίνα, Ράμος και Σελίν ο Πλατανιάς - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Ενίσχυση με Ντίνα, Ράμος και Σελίν ο Πλατανιάς\nΕνίσχυση με Ντίνα, Ράμος και Σελίν ο Πλατανιάς\nΑύγουστος 11, 2015\tΑθλητικά\nΜε τρεις ποδοσφαιριστές ενισχύεται ο Πλατανιάς, εμπλουτίζοντας ακόμη περισσότερο το ρόστερ του.\nΟ λόγος για τους Θανάση Ντίνα, Λεονάρντο Ράμος και Γεβγέν Σελίν, οι οποίοι αποτελούν, πλέον, και τυπικά ποδοσφαιριστές του Πλατανιά Χανίων.\nΟ ΘΑΝΑΣΗΣ ΝΤΙΝΑΣ\nΟ Θανάσης Ντίνας είναι διεθνής ποδοσφαιριστής με την Εθνική Ελλάδος και τα δύο τελευταία χρόνια αγωνιζόταν με τη φανέλα του Παναθηναϊκού. Γεννήθηκε στις 12 Νοεμβρίου 1989 κι έχει ύψος 1.70.\nΜιλώντας στην επίσημη ιστοσελίδα της Π.Α.Ε. Πλατανιάς Χανίων, ο Θανάσης Ντίνας επεσήμανε τα εξής: «Είμαι χαρούμενος που ανήκω στον Πλατανιά. Θέλω να ανταποδώσω την εμπιστοσύνη που έδειξαν οι άνθρωποι του Πλατανιά. Υγεία πάνω απ” όλα και μία καλή χρονιά για την ομάδα μας».\nΟ ΛΕΟΝΑΡΝΤΟ ΡΑΜΟΣ\nO Αργεντίνος ποδοσφαιριστής Λεονάρντο Ράμος (Leonardo Ramos), ο οποίος έχει αποδείξει ότι… διατηρεί στενή επαφή με τα δίχτυα, τόσο στη Χιλή, όσο και στην Αργεντινή, με τις προηγούμενες ομάδες του, γεννήθηκε στις 21/8/1989 κι έχει ύψος 1,90.\nΜιλώντας στην επίσημη ιστοσελίδα της Π.Α.Ε., ο Λεονάρντο Ράμος υπογράμμισε τα εξής: «Είμαι χαρούμενος για την ευκαιρία που έχω να αγωνιστώ στην Ευρώπη και στην Ελλάδα. Πιστεύω ότι είναι ένα μεγάλο βήμα για την καριέρα μου. Στόχος μου είναι να βοηθήσω την ομάδα μου, πετυχαίνοντας πολλά γκολ».\nΟ ΓΕΒΓΕΝ ΣΕΛΙΝ\nΟ διεθνής (15 συμμετοχές στην εθνική ομάδα της χώρας του και 14 στην εθνική ομάδα Κ21) Ουκρανός ποδοσφαιριστής Γεβγέν Σελίν (Yevhen Selin), ο οποίος παραχωρήθηκε, με τη μορφή δανεισμού, για ένα χρόνο, από τη Δυναμό Κιέβου, αποτελεί ένα σημαντικό όνομα του ουκρανικού ποδοσφαίρου, με «βαρύ» συμβόλαιο στην πιο γνωστή ομάδα της Ουκρανίας. Ο Σελίν γεννήθηκε στις 9/5/1988 κι έχει ύψος 1,90.\nΜιλώντας στην επίσημη ιστοσελίδα της Π.Α.Ε., ο Γεβγέν Σελίν τόνισε τα εξής: «Ήρθα σε μία οργανωμένη ομάδα, με καλό κλίμα. Στόχος μου είναι να δώσω τον καλύτερο εαυτό μου για να βοηθήσω τον Πλατανιά να πετύχει τους στόχους του».


Δεν κατάφερε την ολική ανατροπή (pics) - Μπάσκετ - gavros.gr\nΤετάρτη, 11 Σεπτεμβρίου 2019 - 21:47\nΜετά το τουρνουά στην Ιταλία «Lucca Tournament», ο Ολυμπιακός "άνοιξε" τη σειρά των φιλικών προετοιμασίας επί πειραϊκού εδάφους με την Ούνικς Καζάν στο ΣΕΦ. Οι «ερυθρόλευκοι» μην έχοντας έξι παίκτες στο ρόστερ τους (τραυματίες και διεθνείς) υποχρεώθηκαν σε ήττα με 67-62, ωστόσο αυτό είναι το ελάχιστο που έχει σημασία, καθώς ο Ντέιβιντ Μπλατ και οι συνεργάτες του κράτησαν ουκ ολίγες σημειώσεις για τη συνέχεια.\nΗ ομάδα του Δημήτρη Πρίφτη προηγήθηκε με 7-17 και διατήρησε σταθερά το προβάδισμα μέχρι και το 21ο λεπτό του αγώνα με 33-43. Οι «ερυθρόλευκοι» βελτιώνοντας την άμυνά τους και με τον Πάντερ να ηγείται επιθετικά, μείσαν σε 40-43 στο 25΄όμως οι φιλοξενούμενοι ανέκτησαν τον έλεγχο και το προβάδισμα για το 50-59 στο 32'.\nΟ Ολυμπιακός προσπάθησε να κάνει την ανατροπή και με τον Βασίλη Σπανούλη μείωσε στο καλάθι με 53-55 και στη συνέχεια σε 60-64 ωστόσο δεν μπόρεσε να κάνει την ολική ανατροπή.\nΓια την Ούνικς Καζάν, εκτός από τον Βαγγέλη Μάντζαρη, ο οποίος απουσίαζε λόγω Εθνικής, δεν έπαιξαν οι τραυματίες Κώστας Καϊμακόγλου, Αντρέι Κοσιεφ και Ντιμίτρι Ουζίνσκι.\nΟύνικς Καζάν (Πρίφτης): Κολέσνικοφ 5, Πάλσον 2, Τάιους 4, ΜακΚόλουμ 20 (2), Μόργκαν 9, Σμιθ 13, Κλιμένκο 8, Σεργκέεφ 3 (1), Ντιχοντέι 3 (1) , Ανοσιν.